text:
Kolum: Iti Duyog ti Singasing
Ni Jaime M. Agpalo, Jr.
Uray iti pagilian ket saan a nailaksid iti panagessem iti ababa a sarita, iti novella ken nobela ken iti panagsuratan kadagiti ababa-nga-ababa a sarita. Dayta naud-udi a nadakamat ket kapantokna ita, saan laeng nga Ilokano no di ket uray kadagiti Tagalog.
Iti kaaddan ti kompiuter ken naidisson ti makinilia, immadu iti timmapog iti porma a naaramid nga imbibiit.
Saan ketdi nga agdadamo ni Ilokano iti imbibiit a sarita wenno imbiit. Adda tinawen a pakontes a kastoy iti Iloko idi dekada 90 babaen ti Constancia V. Lansangan Literary Awards (COVLLA) babaen ti insaknapna a babasaen a Salinong, monthy a rummuar, sa napagbalin a semimonthly wenno mamindua a rummuar iti makabulan.
One-page story daytoy a pakontes ti COVLLA. Ababa a pangiseksekan kadagiti ramen, devices ken mensahe. Bentahe dagiti agar-aramat iti pica a makinilia ta at-atiddog ti maipalaonda; tallo a klase met ti pica, contemporary (4.233mm), French (4.512mm) ken ti kabassitan, American pica (4.2175mm). Dayta contemporary pica ket isu itan ti 12 points iti kompiuter. Nagbalin pay a nabara a diskusion idi daytoy ta adu met iti agriri lalo kadagiti agus-usar iti portable typewriter ken dadduma pay ta daddadakkel a points (letra), ngem nasurot lattan ti pagannurotan a basta one-page story, uray ania ti aramatmo a makinilia.
Tapno makapaatiddog met datao iti ikontes a sarita ken salaysay, insukatko iti pica points ti issue kaniak a makinilia ti MPBC a nagtrabahuantayo a kas scriptwriter ta libre met dagiti supplies ken maiyawid pay. Nagbunga met ti essem ta naminduatayo a nangabak iti salip, ti umuna a pammadayaw ken maikatlo a pammadayaw iti COVLLA.
Ita a panawen, adda latta dagiti masalsalaw nga ababa-nga-ababa a sarita, dagiti short-short story, flash fiction, vignettes ken dadduma pay.
Ta ania ngamin aya ti kapuonan dagitoy nga ababa-nga-ababa a sarita? Ta apay nga isu ita ti pagesman unay dagiti mannurat lalo kadagiti agdadamo a tumapog iti tay-ak ti panagsuratan iti sarita?
Nabayagen a panawen nga adda daytoy. Kas idi panawen ti Aesop’s Fables. Nagsursurat met iti kastoy a porma uray dagiti nalalatak a mannurat a kas kada Saadi of Shiraz (“Gulistan of Sa’di”), Boles³aw Prus, Anton Chekhov, O. Henry, Franz Kafka, H.P. Lovecraft, Yasunari Kawabata, Ernest Hemingway, Julio Cortázar, Arthur C. Clarke, Ray Bradbury, Kurt Vonnegut, Jr., Fredric Brown, a kas nadakamat iti nalatak unay nga online reference, wikipedia.
Uray ti kaunaan a sinurat ni Ernest Hemingway a sarita, maibilang a short-short story wenno vignettes.
Iti definition daytoy ket manipud iti 300 agingga iti 1000 a balikas. Ngem kadagiti kontemporario itan, ket saan laengen a sangarakem no di ket sangapirit, ab-ababa pay ngem iti 300 a balikas.
Adu dagiti kakastoy a sinurat lalo kadagiti pakasaritaan iti Biblia. No managbasaka itoy, makitam nga adu dagiti sinurat nga ababa-nga-ababa a sarita.
Isu a saanen nga agdadamo ti kastoy a porma.
Iti facebook, nalatak daytoy iti literatura Ilokana, ti Imbiit. Iti Tawid News Magasin, dagiti ababa a sarita manipud iti Kilawen Digo ni Errol Abrew. Adun dagiti kakastoy nga impablaak ti Tawid News Magasin babaen iti pluma ni Ma. Theresa B. Santos, talaga a sangapirit a sarita.
Iti Biblia, ti “Ti Pangngarig maipapan iti Napukaw a Karnero” ket umabut laeng iti nasurok a sangagasut a balikas. Maysa nga ehemplo ti kastoy a sinurat. Maibilang pay ditoy dagiti parabola. Ababa ngem namsek iti mensahe.#


c: text/html

text:
Maysa nga nakuyemyem nga aldaw, napan kami nagpasyar. Haan nga idiay cadawyan a pagpaspasyaran, no di kitdi idiay kataltalunan. Kaduak iti maysa a nataragsit nga ubing, ni kaanakak ken ni Nanang.
Pinagna mi iti lubo nga bingngang ken kinitkita mi amin nga madalanan - lawa-lawa, lamok, ru-ot, bulbullong, sabsabong, nagango nga sangsanga, billit, igges, alibot, ken ado pay nga haan ko managanan.
Mayat ken naragsak a kadua iti ubing. Makaado ka iti katawa kadagiti simple nga saludsod na ngem komplikado nga sumbatan no dadduma. Manipod rugi angginggana ungto idiay dalan, ado nga "ampay kastoy", "ampay kasdiay", "anya atoy", ken "anya adiay" iti saludsod ni kaanakan.
Napintas iti agpasyar idiay taltalon. Nagpariir iti angin nga agmalmalem. Nakaay-ayo nga makita dagiti pagay. Ado mapuros nga natnateng ken prutprutas. No nagaget nga agmula iti nakimbagi, kankanayun nga adda maani. No nasadot tao nga agmula, ay ke mangnamnama iti mayted ni karuba. Ngem addo latta mabalin nga makan. Makaala ka pay iti nateng nga agtubtubo lattan idiay kasuksukan ken paraangan - kasla parya a balang, u-ong, singkamas, saluyot no saan ket saguyepyep. Ken no adda iti kawayanan, rabong iti madi nga maliplipatan. No madi masiputan, takawen latten iti makadalan. Agkalaukan iti saluyot ken rabong, sagpawan lang iti intunno nga lames, naimas nga pangaldawen. No awan may tuno nga sida, ay ket agpauraga ka iti baboy lattan ahno saan agparti iti manok nga taraken, ayossen iti pangmalem. J
Uray simple panagbiag idiay probinsya, uray addo iti tsimosa, uray maawawayan iti kwarta, uray addo pay nga uray, mayat latta. Mabbiag ka latta nga naragsak no ammom agyaman kadagiti adda man nga inted ni Apo. Ken mabbiag ka latta nga a nasayaat no haan mo kabkabilen iti padam a tao. JJJ
©©©©©©©©©
Living
in the farm is not so bad.
If you knew how to utilize of what
you have; you will never have an empty stomach.
If you knew how to deal with negativity
like “tsismis”;
you will live peacefully with your neighbors.
And if you knew
how to be grateful for everything that you have;
you will feel truly rich and blessed.
One
day during the sunset years,
we will come to a point that we need to go back to where we started.
I want
to be that day in a "farm", to feel the freshest air,
see the unending green fields, watch the birds in the sky,
and hold the hands of my loving husband.
©©©©©©©©©
JJJJJJJJJJJJJJJJJJJJJJJJJJJJJJJJJJJJJJJJJJJJJ
Little Treasures in the Farm
"Say It in Ilocano"
JJJJJJJJJJJJJJJJJJJJJJJJJJJJJJJJJJJJJJJJJJJJJ

robotstxt: allowed

filter: keep


text:
Adtoy dagiti pagilasanin, kuna dagiti eksperto, nga agsagsagabatayo iti nakaro nga stress:
1. panagpangato ti presion ti dara ken napardas a panagbitek ti puso;
2. pannakarikna ti kasla panagayus ti dara kadagiti masel wenno piskel, puso ken utek;
3. panagmaga ti ngiwat;
4. panagling-et;
5. panagbutbuteng; ken
6. aburido la unay.
Kuna met ni Dr. Gary Sy, nalatak a doktor dagiti nataengan a nakabase iti Manila, dagitoy dagiti kangrunaan a mangpataud iti stress, aglalo kadagiti nataengan:
1. nasapa a panagretiro iti trabaho;
2. panagbuteng iti mabalin a panagsagabada iti sakit a kas iti diabetes, rayuma ken panagkabaw; ken
3. pannakaburibor gapu iti pannakariknada nga agsalogen ti pigsada.
Imballaag ni Sy a saan laeng a parasuken ti nalabes a panagpampanunot ti dara ngem pangatuenna pay ti kolesterol.
Simple laeng met ti aramiden tapno malabanan ti nakaro nga stress, kas kuna ni Sy. Pagbalinen laeng a produktibo ti biag. Kayatna a sawen, agkuditkuditka.
Natakuatan iti panagadal a ti panaggarden ket nasamay a pangikkat iti stress. Saan laeng a dayta, pagpakidser pay kadagiti tultulang a mangyadayo kenka iti osteoprosis wenno panagrasi dagitoy.
Positibo a pampanunot, kuna met ni Dr. Arcena. Yikkismo dita panunot a nupay kasano a rikut dagiti dumteng a problema, masapul nga agtultuloy ti biag. Life must go on a kunada!
Ken ni Dr. Mancao, irekomendarna ti nauneg a panaganges. Deep breathing exercise. Pakidditen ngamin ti nakaro nga stress ti oksiheno a kasapulan ti bagi. Kasapulan unay a masupusopan daytoy a panagkurang iti oksiheno sakbay a maatakeka iti puso ken utek.
Makatulong met ‘tay simple a pannakamasahe dagiti piskel a nabambannogan iti nagmalem a panagobra. Mainanaan dagitoy a mangyeg iti nakalaglag-an a rikna.
Saan laeng a pangikkat iti stress ti deep breathing exercise. Nasamay met a pangikkat iti sobra a taba a saanen a kasapulan dagiti agkakangina nga agas, segun ken ni Arsie Baltazar, maysa a fitness trainer. Ngem masapul laeng a surotem ti umno a panaganges. Rumbeng a lumawa ti tian iti ilalang-ab (inhale) ket rummuar iti ngiwat no ibulos (exhale) ti angin.
Ngem no adu ti kuantong (kolitis kadagiti dadduma) iti arubayan, mabalinen daytoy a pangikkat iti stress. Aramiden a tsaa ket isu ti inumen no madlaw nga umatake ti stress. Nabileg pay daytoy kadagiti aggurgurigor ken agpaspasuso nga inna ta segun iti panagsukisok adda ramenna a kaarngi ti marunggay.
Liklikan dagiti mainum nga adda caffeine-na a kas kadagiti tsokolate, kape ken kadagiti agkaiwara nga energy drink.
Ipeksa ti marikrikna. Di bukodan wenno ilemmeng ti emosion. Agpatulong iti talken a gayyem. Makisinnukat iti kapanunotan tapno maluktan ti kinapudno a mangipaay iti pannakabang-ar.
Maaddaan iti prioridad iti biag. Unaen dagiti napateg a kas iti pakaseknan ti pamilia. Bay-am dita dagiti mangyadayo kadagiti patpatgen iti biag.
Biagen iti puso ti kinuna ni San Pablo kadagiti taga-Filipos iti kapitulo 4, bersikulo 8: “Kamaudiananna, kakabsatko, agpanunotkayo kadagiti banag a naimbag ken maikari a raemen: dagiti napudno, natakneng, nalinteg, nadalus, napintas ken nadayaw.”
Mangpartuat iti naulimek a ladawan iti panunot. Ipinta iti isip a kasla kampay idi agbarbarangay iti ingget ngayedna a karayan, wenno agpagnapagna iti kadaratan. Dakkel ti maitulong daytoy tapno agkalma ti rikna.
Agbasabasa. Itden daytoy ti talinaay ti rikna malaksid laeng ti ibabaknang ti utek a mangyadayo iti panagkabaw.
Akuen ti biddut. Kaadduan kano ti maburiboran wenno agpulkok no makaaramid iti biddut, segun ken ni Dr. Charlotte Davis Kasl, maysa a sikologo ken autor ti libro a “Finding Joy”. Ta no maminsan met ngamin, kasla nagdakkelanen a krimen ti pannakalipattayo kadagiti dokumento, pannakabuong ti baso, wenno saan a pannakalagip iti natung-edanen a pasken. Normal met laeng ti panagbiddut.
Smile. Wen, umisemka. Di pagarien ti gura iti barukong. Sursuruen ti mamakawan. Makikappiaka iti bagi ken pada a tao. Ulit-uliten a baliksen ti ayat, kappia, namnama, pammati, ragsak ken panagibtur. Nasamay dagitoy, segun iti panagadal, a pangbugaw kadagiti negatibo nga enerhia iti aglawlaw.
Dakkel met ti maitulong ti pananglagip kadagiti nasam-it a naglabas kas kuna ni Anees A. Sheikh, Ph.D ken propesor ti Psychology iti Marquette University ‘diay US . Itayokna ti rikna ket di mapupuotan a naglag-an gayamen ti rikna.
Dumngeg met iti samiweng aglalo dagitay instrumental a parnuay dagiti instrumento a kas iti pluta, arpa, piano ken gitara. Dakkel ti maitulong dagiti nabannayat ken nasam-it a musika.
Makontento. Panunoten koma a sagut ti Dios dagitoy.
Kamaudiananna, agkararag. Awan pay laeng ti kabilgan a panglaban iti stress no di ti panagtalek Kenkuana. Kasaritam sakbay a rumidepka kastanto met laeng no makariingka. Di pagdiretsuan dagiti agur-uray a trabaho.
Saantayo ngarud a paiturayan iti stress!
(Gibusna)


text:
BANTAY, Ilocos Sur – Nabagsol sadiay Darussalam Muslim Compound idi sardam ti Nobiembre 15 ti maysa a muslim gapu ta inungtanna ti balasang ti kabsat ti suspek.
Nabigbig ti biktima a ni Mayaman Sacampong y Sallen 44, idinto a nainaganan ti suspek a ni Lando Papandayan y Bantaan, 55, naasawaan, negosiante, presidente ti gunglo dagiti Muslim iti nasao a compound.
Nagramut ti pammagkong idi napan inungtan ni Sacampong ni Jasmine Papandayan, anak ni Hadji Ali Papandayan, kabsat ti suspek, gapu ta mapapati a nakisakay ti balasang iti motorsiklo ti maysa a lalaki idi rabii ti Nobiembre 15.
Nangeg ni Lando Papandayan ti panangunget ni Sacampong ken ni Jasmine ket rimmuar iti mosque sana dinisnog ti biktima.
Nagboksing dagiti dua ket inasut ti suspek ti patademna sana imbagsol iti tian ti biktima.
Intaray dagiti nakakita ni Sacampong iti Metro Vigan Cooperative Hospital para iti pannakaagasna idinto a boluntario a simmuko ni Lando Papandayan iti polis.#


text:
Golpo Persiano
Ti Golpo Persiano ket ti baybay mediteraneo iti Akinlaud nga Asia. Daytoy ket maysa a pagpaatiddog ti Taaw Indiano (Golpo ti Oman) babaen ti Lingsat ti Hormuz, daytoy ket mabirukan iti pagbaetan ti Iran iti amianan a daya ken ti Peninsula Arabiano iti abagatan a laud.[1] Ti delta ti karayan ti Shatt al-Arab ket mangporma ti northwest shoreline.
Ti Golpo Persiano ket paggugubatan idi ti Gubat ti Iran-Irak ti 1980–1988 , nga iti tunggal maysa a nagir ket naraut kadagiti barko ti lana. Daytoy ket nainaganan iti Gubat ti Golpo ti 1991, ti kaaduan a naibatay ti tangatang ken daga a suppiat a sinaruno ti largely panagraut ti Irak iti Kuwait.
Ti golpo ket addaan kadagiti adu a lugar ti pagkalapan, dagiti adu a raw-ang ti korales, ken adu kadagiti perla ti tirem, ngem ti ekolohiana ket nadadaelen babaen ti industrilisasion ken dagiti pannakaibuknay ti lana.
Ti bagi ti danum ket historikal ken sangalubongan nga ammo a kas ti "Persian Gulf".[2][3][4] Adda met dagiti Arabo a gobierno a mangibagbaga a kas ti "Arabian Gulf" wenno "The Gulf",[5] ngem dagitoy a termino ket saan a sangalubongan a mabigbig. Ti nagan a "Gulf of Iran (Persian Gulf)" ket inus-usar babaen ti Gunglo ti Internasional a Hidrograpiko.[6]
Dagiti nagibasaran[urnosen | urnosen ti taudan]
- ^ United Nations Group of Experts on Geographical Names Working Paper No. 61, 23rd Session, Vienna, 28 Marso – 4 Abril 2006. naala idi Oktubre 9, 2010
- ^ Central Intelligence Agency (CIA). "The World Fact Book". Naala idi 2010-12-04.
- ^ nationsonline.org. "Political Map of Iran". Naala idi 2010-12-04.
- ^ United Nations. "United Nations Cartographic Section (Middle East Map)".
- ^ Niusha Boghrati, Omission of 'Persian Gulf' Name Angers Iran, World Press.com, Disiembre28, 2006
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 7 Pebrero 2010.
Dagiti silpo ti ruar[urnosen | urnosen ti taudan]
Midia a mainaig iti Golpo Persiano iti Wikimedia Commons


text:
CAOAYAN, Ilocos Sur – Nanabtuog iti ima dagiti pannakabagi ti linteg ti maysa a masuspetsa nga extortionist iti entrapment operation nga insayangkatda maikontra iti suspek iti Sitio Pagbaksayan, Barangay Don Lorenzo Querubin, Caoayan, Ilocos Sur idi tengnga ti aldaw ti Disiembre 30.
Inaresto dagiti polis ditoy nga indauluan ni Senior Inspector Edmar P. Quiton, hepe ti polis, ken dagiti miembro ti Ilocos Sur PAIDSOTG ken kameng ti media manipud NBN Ilocos ni Maricar Lazarte y Raboy, 31, naasawaan, food server, ken residente iti Barangay Ayusan Norte, Vigan City, ditoy nga ili bayat iti akto a panangawatna iti kuarta manipud ken ni Michelle Avila y Queypo, 37, naasawaan, ken residente ti Barangay Anonang Menor.
Nakumpiska iti ikut ni Lazarte ti marked money nga agdagup iti P5,000.00, maysa a unit ti Star Mobile cellphone ken ti nagsakayanna a Rusi motorcyle nga addaan plate number 9089-IB.
Nagpatulong ni Avila iti polis mainaig iti panagdawat ti suspek iti kuarta kenkuana kas sukat ti pannakaikkat ti naganna iti listaan dagiti drug personalities iti probinsia.
Segun pay ken ni Avila, nagpabigbig ni Lazarte a maysa a PDEA agent ken nagballaag a no saan a mangted iti kuarta tapno maikkat ti naganna iti listaan dagiti drug personalities iti probinsia, adda dakes a mapasamak kenkuana ken ti pamiliana.
Mapapati a nangted ni Avila iti P60,000.00 ken ni Lazarte idi umuna a lawas ti Disiembre 2012 ken sabali pay a P67,000.00 idi Disiembre 27, 2012.
Mapapati a dimmawat manen ni Lazarte iti kuarta ngem nagpatulongen ni Avila iti polis ket plinanoda ti pannakaisayangkat ti entrapment operation maikontra iti suspek.
Idi agarup 12:00 ti aldaw iti Disiembre 30, nakisinnarak ni Avila ken ni Lazarte iti national road sadiay Sitio Pagbaksayan, Barangay Don Lorenzo Querubin, Caoayan, tapno iyawatna ti kuarta.
Simmangpet ni Lazarte a nakalugan iti Ruzi a motorsiklona ket apaman a naiyawat ni Avila ti P5,000.00, dagus a nagtignay dagiti polis ket tiniliwda ti suspek.
Iti pannakaisurat daytoy, adda pay ni Lazarte iti kustodia dagiti polis.#


text:
BANTAY, Ilocos Sur – Nagkinnamayyet ti kapolisan, gobierno probinsial ken gunglo dagiti kameng ti media para iti pannakaipaay iti tulong kadagiti biktima ti ginggined ken bagyo itay lawasna.
Mismo a ni Police Supt. Jemar D. Modequillo, OIC ti nangidaulo iti kapolisan ken iti Ilocos Sur Press Corps nga indauluan ni Wendell Botacion ti Bombo Radyo iti pannakaipatulod dagiti relief goods para kadagiti biktima ti ginggined sadiay Cebu ken Bohol ken bagyo sadiay Kabisayaan.
Dagiti sumaganad dagiti naur-or para kadagiti biktima ti ginggined:
85 a sako ti bagas, 230 sako 13 boxes, ken 8 bags a used clothers, 26 sako a nagkarga iti 300 packs a relief goods manipud iti kapitolio probinsial, 29 boxes a canned goods, noodles ken dadduma pay, ken 109 bottled water.
Tallo a truck manipud iti provincial capitol ti naaramat iti pannakaibiahe dagiti relief goods para iti konsolidasion iti regional office sada maipan iti Camp Crame.
Kabayatanna, kinuna ni Gobernador Ryan Singson a mangipaay ti gobierno probinsial iti tulong pinansial a P500,000. para kadagiti dinidigra ni Bagyo Yolanda iti Kabisayaan.
Kinuna ni Singson a nangipatuloden ti gobierno probinsial iti 300 sako a relief goods iti provincial police office a pakaibilangan ti 4,000 pedaso nga ules Iloko, bagas, delata, noodles ken pagan-anay tapno maiwaras kadagiti biktima ti bagyo.
Nakikammayyet iti daytoy a proyekto dagiti nadumaduma a non-government organizations a kas iti Filipino-Chinese Chamber of Commerce and Industry ken prominente nga umili iti probinsia tapno matulongan dagiti biktima ti bagyo iti Kabisayaan, nangruna iti Leyte.
Kinuna ni Singson a masapul a mapapigsa pay ti Provincial Risk Reduction and Management Council tapno nakasagana kadagiti didigra a sumangbay iti probinsia.#


text:
Pagsasao nga Indones
Ti Indones[4] (Bahasa Indonesia) ket isu ti opisial a pagsasao iti Indonesia. Daytoy ket maysa a naiyalagad a rehistrar iti Malaka a dialekto iti Malayo, maysa nga Austronesio a pagsasao a naus-usaren idi a kas maysa a lingua franca iti purpuro ti Indonesia kadagiti napalabas a sig-siglo.
Ti Indonesia ket isu ti maikapat a kapusekan ti populasion a pagilian iti lubong. Iti daytoy a dakkel a populasionna, ti bilang dagiti tattao a nalaing nga agsao iti Indones ket agbalbalinen a makaabot ti agarup a 100%, nga agpabalin iti Indones, ken ti Malayo, a maysa kadagiti kaaduan a maisasao a pagsasao iti lubong.[5]
Kaaduan kadagiti Indones, malaksid ti panagsasao iti nailian a pagsasao, ket kadawyanda a nalaing nga agsao iti sabali pay a rehional a pagsaso (kas pagarigan ket mairaman ti Habanes, Minangkabau ken Sundanes) a dagitoy ket kadawyan a maus-usar kadagiti balbalay ken iti kaunegan dagiti komunidad. Kaaduan kadagiti pormal nga edukasion, ken kaasitgan amin dagiti nailian a midia ken dagiti sabsabali a kita ti pannakisarita, ket nakababalin nga inus-usar ti Indones. Idiay Daya a Timor, nga isu daytoy idi ket maysa a probinsia ti Indonesia manipud idi 1975 aginggana idi 1999, ti Indones ket isu ti mabigbigan babaen ti batay-linteg a kas maysa kadagiti dua a pagsasao ti panagobra (ti sabali pay ket ti Ingles), a kudua dagiti opisial a pagsasao iti Tetum ken Portuges.
Ti Indones a nagan para iti daytoy a pagsasao ket Bahasa Indonesia (literal a "ti pagsasao iti Indonesia"). Daytoy a sao ket sagpaminsan a mabirukan pay iti naisuratan wenno naisasao nga Ingles. Ti pay maipatinayon, daytoy a pagsasao ket sagpaminsan pay a makunkuna a kas "Bahasa" babaen dagiti agsasao iti Ingles, ngem daytoy ket kayatna a sawen laeng ket "pagsasao" ken isu ngarud a saanna a teknikal a mainaganan ti pagsasao nga Indones.
Heograpiko a pannakaiwarwaras[urnosen | urnosen ti taudan]
Idi 2010, ti Indones ket addaan kadagiti 42.8 a riwriw a patneng nga agsasao, ken 154.9 a riwriw a nangisasao a kas maikadua a pagsasao,[1] a nagisasao daytoy a maikuyog dagiti lokal a nakaiyanakada a dila, ka mangited daytoy iti dagup a bilang dagiti agsasao idiay Indonesia iti 197.7 a riwriw.[1] Daytoy ket kadawyan a kas umuna a pagsasao kadagiti urbano a lugar, ken kas maikadua a pagsasao babaen dagiti agtataeng kadagiti adu pay nga away a parte ti Indonesia.
Dagiti nagibasaran[urnosen | urnosen ti taudan]
- ^ a b c d Badan Pusat Statistik (28 March 2013). "Penduduk Indonesia Hasil Sensus Penduduk 2010 (Result of Indonesia Population Census 2010)". pp. 421, 427. ISSN 2302-8513.
- ^ http://www.easttimorgovernment.com/languages.htm
- ^ Hammarström, Harald; Forkel, Robert; Haspelmath, Martin, dagiti ed. (2017). "Indonesian". Glottolog 3.0. Jena, Alemania: Instituto para iti Ebolusionario nga Antropolohia ni Max Planck.
- ^ Rubino, Carl Ralph Galvez (2000). "Indones". Ilocano Dictionary and Grammar: Ilocano-English, English-Ilocano. University of Hawaiʻi Press. p. 222. ISBN 978-0-8248-2088-6.
- ^ James Neil Sneddon. Ti Pagsasao nga Indones: Ti Pakasaritaanna ken Pabuyan iti Moderno a Kagimongan. UNSW Press, 2004. Panid 14."


text:
Friday, June 19, 2015
SPES, INAWATDA TI GUNGGONADA
Cabugao, Ilocos Sur – Inawat dagiti agtutubo a nagtrabaho iti naipatungpal nga Special Program for the Employment of Students (SPES) a nagbuligan nga inggannuat ti Department of Labor and Employment (DOLE)-Vigan City ken ti LGU-Cabugao para kadagiti nagkasapulan ti trabaho nga agad-adal itay bakasion (Abril 27-Hunio 8, 2015).
Inawatda ti gatad a kaibatogan ti bayad ti serbisioda manipud iti HRM Office ken iti panangaprobar ni Mayor Edgardo “Ediboy” S. Cobangbang, Jr. idi Hunio 18, 2015.
Maibatay iti rekord ti Human Resource Management Office (HRMO) ti LGU-Cabugao nga idauluan ni Ms. Teresita S. Sison, HRM Officer, umabot ti 10 nga estudiante ti naikkan iti trabaho itay Summer Vacation 2015 ket nagtrabahoda kadagiti Opisina iti nadumaduma a Departamento ti LGU a nakaidesignaranda. 30 nga aldaw ti naituyang a panagtrabaho ti tunggal maysa kadagitoy a nagaplikar nga estudiante a naggapu iti nadumaduma a barangay ti ili.
Iti pannakiuman ti Web In-Action kadagiti estudiante iti Hunio 18, 2015, imbatad dagiti immawat ti kantidad nga agyamyamanda unay iti LGU-Cabugao ta dakkel ti maitulongna iti 30 nga aldaw a panagtrabahoda a nakateggedanda iti nayon ti gastosenda nga agbasa.
Nakikaysa iti turn-over ti gatad da SBM Dr. Jemaima S. Tan-Yee; SBM Josefina S. Vallejo ken ni Ms. Angelina Esteban, HRMO Staff. # (Web In-Action)
Posted by Bayan ng Cabugao, Ilocos Sur at 3:58 PM
Subscribe to: Post Comments (Atom)


text:
SAN JUAN, Ilocos Sur – Dua a lalaki ti nakimat sadiay Barangay Baliw ditoy nga ili idi agarup 5:20 ti malem ti Hulio 20 a nakatayan ti maysa.
Nabigbig dagiti biktima a da Troy Peneyra y Sotoza, 23, baro, ken ni Janley Argel y Peneyra, 27, naasawaan, agpada a residente iti nadakamat a barangay.
Segun iti report, adda dagiti dua iti dalanda nga aggawid manipud iti kataltalonan idi kellaat a nagkimat ket mapapati a naipalladaw ni Peneyra idinto a naarinuknok ni Argel iti daga.
Naitarayda iti Pira Clinic and Hospital iti Cabugao ngem indeklara ti nangtaming kenkuana a doktor a natayen ni Peneyra.
Iti pannakaisurat daytoy, rimmuaren iti ospital ni Argel nupay sakitsakitenna pay ti ulona.#


text:
Monday, December 30, 2013
NAGSELEBRAR TI BARANGAY QUEZON TI FIESTA
Cabugao, Ilocos Sur - Naaramid met ti panagselebrar ti Barangay Fiesta ti Barangay Quezon, Cabugao, Ilocos Sur idi Disiembre 27-28, 2013 iti Barangay Auditorium-da iti nasao a barangay.
Naaramid ti Thanksgiving Mass iti Disiembre 27, 2013 a nagatendaran dagiti bumarangay nga idauluan ni Brgy. Captain Nida S. Braceros agraman dagiti kameng ti Konsehona.
Naisaganad ti Parlor Games ken Raffle Draw iti Disiembre 28, 2013 kasta met iti Championship ti Basketball Competition a nangpadaeg ti panagselebrar. Naaramid pay ti Awarding Ceremonies kadagiti nangabak ken nakagun-od ti premio iti karabiyan ti Disiembre 28, 2013. # (Web In-Action)
Posted by Bayan ng Cabugao, Ilocos Sur at 1:57 PM 0 comments
Friday, December 27, 2013
SOCIAL PENSION, INAWAT DAGITI NATAENGAN
Cabugao, Ilocos Sur – Naangay ti Pay-out dagiti Indigent Senior Citizens kadagiti barangay ti ili a Cabugao, Ilocos Sur iti Disiembre 27, 2013 iti Municipal Conference Building, Cabugao, Ilocos Sur.
Segun ken ni MSWDO Assistant Leonora G. Reintar, kangrunaan a pagrukodan ti mabenepisiaran kadaytoy a programa ti DSWD ken ti LGU-Cabugao ket agtawen ti 77 nga agpangato ken masakupan ti nakurapay a kasasaad ti panagbiag-na.
Nasapa a dimteng dagiti Senior Citizen Beneficiaries a naggapu iti nadumaduma a barangay ket naikkanda ti Social Pension/Stipend Claim Stub a pakaberipikaranda a kas kameng ti Senior Citizen ken dadduma pay a mapirmaan a papeles a naaramid sakbay nga inawatda ti tallo a bulan (Oktubre-Disiembre) a pakabuklan ti P1,500 a kaibatogan iti P500 ti kada bulan a pension ti maysa a Recipient.
Inimatangan dagiti Staff ti MSWDO-Cabugao nga idauluan ni Mrs. Lydia S. Gazmen kasta met ti pannakabagi ti DSWD agraman ni Office of Senior Citizen Association (OSCA) Head Mr. Remigio B. Sunico iti pannakaited dagiti pension/kantidad kadagiti benepisiario.
Dagitoy nga inisiatiba ket agtultuloy a maipatungpal para kadagiti napanglaw a nataengan ken paset ti agtultuloy a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno matulongan pay dagiti sektor ti nataengan iti intero a Munisipalidad. # (Web In-Action)
Segun ken ni MSWDO Assistant Leonora G. Reintar, kangrunaan a pagrukodan ti mabenepisiaran kadaytoy a programa ti DSWD ken ti LGU-Cabugao ket agtawen ti 77 nga agpangato ken masakupan ti nakurapay a kasasaad ti panagbiag-na.
Nasapa a dimteng dagiti Senior Citizen Beneficiaries a naggapu iti nadumaduma a barangay ket naikkanda ti Social Pension/Stipend Claim Stub a pakaberipikaranda a kas kameng ti Senior Citizen ken dadduma pay a mapirmaan a papeles a naaramid sakbay nga inawatda ti tallo a bulan (Oktubre-Disiembre) a pakabuklan ti P1,500 a kaibatogan iti P500 ti kada bulan a pension ti maysa a Recipient.
Inimatangan dagiti Staff ti MSWDO-Cabugao nga idauluan ni Mrs. Lydia S. Gazmen kasta met ti pannakabagi ti DSWD agraman ni Office of Senior Citizen Association (OSCA) Head Mr. Remigio B. Sunico iti pannakaited dagiti pension/kantidad kadagiti benepisiario.
Dagitoy nga inisiatiba ket agtultuloy a maipatungpal para kadagiti napanglaw a nataengan ken paset ti agtultuloy a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno matulongan pay dagiti sektor ti nataengan iti intero a Munisipalidad. # (Web In-Action)
Posted by Bayan ng Cabugao, Ilocos Sur at 2:25 PM 0 comments
GENERAL CLEANING KALPASAN TI PASKUA 2013
Cabugao, Ilocos Sur – Naangay ti nasaknap a panaglinis iti Kalsada Nasional, pampubliko a pasilidades kas iti plaza ken parke agraman iti NISTC Public Market babaen kadagiti Personnel ti Clean and Green nga idauluan da Mr. Edgar S. Balangatan ken ni Mr. Richard Pula iti Munisipio idi Disiembre 26 ken 27, 2013.
Segun ken ni Mrs. Norma S. Bertumen, Supervisor ti NISTC Public Market a naregget dagiti kakaduada iti Tiendaan nga agmantener ti kinadalus iti aglawlaw ti pagtagilakuan kalpasan ti pannakaselebrar ti Paskua 2013 (Disiembre 23-25).
Kabayatanna, timmulong met dagiti pannakabagi ti DPWH-Bantay Office iti pannakalinis ti National Highway manipud Brgy. Sagayaden agingga iti Brgy. Pug-os kasta met dagiti rangtay a sigud nga ar-aramidenda a pannakitinnulongda iti LGU-Cabugao kalpasan ti napaut a Holiday ken dadakkel a pagteng iti lokalidad. # (Web Situational Report)
Posted by Bayan ng Cabugao, Ilocos Sur at 1:00 PM 0 comments
Thursday, December 26, 2013
SELEBRASION TI PASKUA 2013, NARAMBAK KEN NATALNA
Cabugao, Ilocos Sur – Narambak ti panagselebrar dagiti umili ti Cabugao, Ilocos Sur iti Paskua 2013 partikular dagiti Aldaw ti Disiembre 24 ken 25, 2013 a kangrunaan a maselselebraran babaen iti sapasap a panagrambak iti nagduduma nga aktibidades kas iti panag-reunion, panagtitipon/panagiinniliw dagiti agkakabagian, panagpasiar iti sabali a lugar, panagpiknik kadagiti beaches ken resorts iti ili ken dadduma pay a kaarngina a situasion a mangipaduyakyak iti nadigem a panangselebrar ti tradision ti Paskua a pannakaipasngay ti Mannubbot ti Sangkataw-an.
Idi malem ti Disiembre 23, 2013, narambakan ti Christmas Program ti Pamilia-LGU ti Cabugao babaen iti panaglalanglang dagiti empleado ken Opisiales ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Kabayatanna, iti “Rambak Kaaldawan Paskua” nga ingannuat ti Cabugao Catholic Church ket nakulminar babaen iti “Misa Rabii” (Midnight Mass) babaen iti panangidaulo ti LGU Cabugao ken ti Parish Pastoral Council/Parish Finance Council.
Iti Disiembre 25, 2013 a “Kaaldawan ti Paskua”, naangay ti Misa iti 6:30 A.M. nga indauluan ti Apostleship of Prayer, Mother Butler’s Mission Guild ken ti Brgy. Lipit idinto nga indauluan met ti Parish Finance Council, Religious Organizations ken ti Brgy. Nagsantaan iti simmaganad pay a Misa.
Kanaig daytoy, maibatay iti rekord ti Municipal Police Station-Cabugao, imbatad ni Chief of Police William N. Nerona nga awan ti nakana unay a napaspasamak kadagiti barangay ken iti Poblasion ket natalinaay ken naragsak ti panagselebrar iti Paskua 2013 iti intero a Munisipalidad ti Cabugao. # (Web Situational Report)
Posted by Bayan ng Cabugao, Ilocos Sur at 3:22 PM 0 comments
NAPIGSA TI TRANSAKSION TI DAYO SAKBAY TI PASKUA
Cabugao, Ilocos Sur – Napigsa ti transaksion a naaramid iti Cabugao Dayo sakbay ti selebrasion ti Paskua 2013. Idi Disiembre 21, 2013 a kaaldawan ti Cabugao Dayo, maibatay iti rekord ni Dr. Melvyn G. Castro, DVM, Municipal Livestock Inspector, adda 19 a baka ken nuang a nalako a para parti ken dadduma pay a pagkasapulan manipud iti Cabugao Dayo.
Kabayatanna, naangay ti Christmas Program (salu-salo) ti Cabugao Livestock and Traders Association agraman dagiti LGU Personnel iti dayta a gundaway ket nakitaripnong ni Mayor Edgardo “Ediboy” S. Cobangbang, Jr. a nakidanggay kadagiti ag-dadayo.
Insupusop ni Dr. Castro a no agtultuloy a kastoy ti turongen ti transaksion ket puminpintas ti panagoperar ti Cabugao Dayo a pakabenepisiaran met ti sapasap iti pagimbagan nga ipaay ti serbisioda. # (Web In-Action)
Posted by Bayan ng Cabugao, Ilocos Sur at 1:23 PM 0 comments
Monday, December 23, 2013
“ADOPT THE BEST!”, KAIBATOGAN TI FFS-CORN
Cabugao, Ilocos Sur – Madama ita ti pannakaiyimplimentar ti Farmer Field School (FFS)-Corn Category iti Brgy. Reppa-ac ken Brgy. Baclig, Cabugao, Ilocos Sur babaen iti panangigannuat ti DA-RFU 1, San Fernando City, La Union kasta met iti LGU-Cabugao, nga idauluan ni Mayor Edgardo “Ediboy” S. Cobangbang, Jr.
Maibatay iti palawag ni Mr. Nereo S. Daproza, Consultant kadagitoy a proyekto ket sag-1,000 metro-kuadrado ti minulaanda ti mais a puraw (Glutinous) a para konsumo. Sag-200 square meters met ti lima a dasig (5 treatments) ti panagadal ket ditoy a matakuatan no ania ti kapintasan ket innayon ni Mr. Daproza nga: “Adopt the Best!” kadagiti mannalon kalpasan iti uppat a bulan a pannakaapit dagitoy a demo-farm ti mais.
30 ti kameng ti Baclig Farmer’s Association a nakikaysa kadaytoy a proyekto idinto ta 40 met a mannalon iti Reppa-ac FA.
Idauluan ni Ms. Rema Lucero ti FFS-Baclig idinto ta ni Kagawad Edward Castillo ti FFS-Reppa-ac. # (Web In-Action)
Posted by Bayan ng Cabugao, Ilocos Sur at 2:53 PM 0 comments
PRE-NATAL KEN BAKUNA TI UBBING, AGTULTULOY ITI RHU
Cabugao, Ilocos Sur – Malaksid kadagiti kadawyan nga an-annayen ken sagubanit dagiti maipapaagas iti Rural Health Unit (RHU)-Cabugao, kaaduanna met ita ti mapan ag-pre natal check-up dagiti masikog tapno maipasigurado ti napintas a kasasaad ti panagpasngayda inton madanonan ti kabulananda. Manamnama nga iti nasayud a koordinasion dagiti masikog kadagiti agrebbeng iti RHU ket ma-update ti rekord-da a kasapulan pay ti Lying-in Clinic a naipasadia a paganakan dagiti nadanonanen ti kabulananda.
Kanaig daytoy, inaldaw latta met iti pannakaipan dagiti ubbing/ maladaga para iti pannakabakunada kadagiti mayataday a pangprebentar ti sakit. Dagitoy ket maik-ikkan ti importansia babaen iti agtultuloy a panangilungalong dagiti maseknan a Medical Personnel iti MHO-RHU Cabugao kasta met iti Sangguniang Bayan nga idauluan ni Health Committee Chair SBM Dr. Carlito S. Pano, M.D,
Kangrunaanna, dagitoy nga inisiatiba ket resulta iti pannakaitandudo ti salun-at iti amin nga umili babaen iti Gobierno Munisipal nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 11:39 AM 0 comments
PAMPUBLIKO A PASILIDAD, NAKASAGANA PARA ITI PASKUA 2013
Cabugao, Ilocos Sur – Nakasagana dagiti pampubliko a pasilidad iti panagselebrar ti Paskua 2013 ken panangsagrap dagiti umili iti kaipapanan ti napaut a Holiday Season.
Kabayatanna, nakasagana latta ti Clean and Green Team ti Munisipio nga idauluan da MENRO Edgar S. Balangatan ken ni Mr. Richard Pula a mangmantener ti kinadalus ti aglawlaw kabayatan ti panagselebrar dagiti umili.
Sakbayna, naiwayat met ti nasaknap a panagdalus kadagiti Beaches ken Resorts ti Munisipalidad para kadagiti agpasiar ken agselebrar iti igid ti kabaybayan. # (Web In-Action)
Posted by Bayan ng Cabugao, Ilocos Sur at 10:30 AM 0 comments
Friday, December 20, 2013
5TH MEDICAL MISSION TI OHANA, NAANGAY DITOY CABUGAO
Cabugao, Ilocos Sur – Naangay ti 5th Homecoming Medical Mission babaen ti panangesponsor ti Ilocos Surian Association of Hawaii a nakikammayetan ti Ohana Medical Missions, Inc.; Titans USA Foundation; Renato & Maria Etrata Foundation ken ti Santiagenians of Hawaii. Indauluan ida ni Dr. Charlie S. Sonido, M.D. dagiti Dodoktor, Nurses, Opthalmologists ken Medical Representatives kadagitoy nga asosasion ket naaramid ti maysa nga aldaw a panagagas idi Disiembre 19, 2013 iti mismo nga MHO-Rural Health Unit (RHU) Building, Cabugao, Ilocos Sur.
Dupudop ti napan nagpaagas nga umili ken naggapu pay iti dadduma nga ili ken benneg ti sosiedad tapno gundawayanda iti naipaay a libre a medical treatment ket nakategoria dagiti nagagasanda iti Medical, Dental, Surgery (Minor kas iti operasion ti cysts ken circumcision), Pedia, BP, Glucose Count ken panag-check up iti an-annayen ti mata ken panagitedda pay iti libre a Sunglasses.
Timmulong met dagiti Medical Personnel ti RHU Cabugao nga idauluan ni Dr. Bernardino M. De Gracia, OIC Municipal Health Officer kadagiti bisita a Dodoktor.
Impakaammo dagiti Medical Representatives iti pannaki-amad ti Web In-Action iti dayta a petsa a sakbayna ket naggapuda iti Tacloban City a nagitedanda met iti libre a serbisio ti panagagas para kadagiti biniktima ti Supertyphoon Yolanda nupay iti Ilocos Sur iti kangrunaan a turongen ti Medical Team-da.
Mapatta-patta nga iwayatda ti Medical Mission kadagiti ili ti Probinsia ti Ilocos Sur agingga inton Disiembre 22, 2013.
Daytoy a tignay-sibiko ken medikal ket tinawen nga ar-aramiden ti grupo ket maysa ti ili ti Cabugao, Ilocos Sur a mabembenepisiaran kadaytoy babaen iti nasinged a pannakikammayet ti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Naaramid ti Luncheon ken panagsasarita nga insagana ti LGU Cabugao kadagiti sangaili a taga-ballasiw taaw iti Municipal Conference Building kas panangiparikna ti nabara a panangsarabo ti Pamilia-LGU Cabugao ken umili ti Cabugao, Ilocos Sur kadakuada. # (Web In-Action)
Posted by Bayan ng Cabugao, Ilocos Sur at 10:31 AM 0 comments
MABUNAG TI BASURA ITI PAGESKUELAAN
Cabugao, Ilocos Sur – Maar-aramid ti panagbunag ti naklasipikar (Nabubulok-Di Nabubulok) a basura kadagiti service area a pageskuelaan ti ili a Cabugao babaen kadagiti Obreros ti LGA Tech, Inc.
Sakbayna, naipakaammo kadagiti agad-adal babaen kadagiti mannursuro kadagiti nasao a pagadalan babaen iti babasaen (nakailanadan dagiti pagannurotan ti panangurnos ken panamaglalasin ti basura) nga imbunong ti Luzon Green Art Technology, Inc. (LGA Tech), nangkontrata iti pannakaidalimanek ti basura ken pannakagamulona tapno mapagbalin nga Organiko nga abuno a pakabenepisiaran dagiti mannalon inton agangay.
Segun ken ni MENRO Edgar S. Balangatan, AT, a papigsaenda iti koordinasionda iti nadakamat a kompania tapno agtultuloy a mamantener iti madagdagus ken napintas a pannakaidalimanek dagiti basura nangruna kadaytoy a napaut a Holiday Season. # (Web In-Action)
Posted by Bayan ng Cabugao, Ilocos Sur at 9:32 AM 0 comments
NAAN-ANAY A SILAW TI SLAUGHTERHOUSE, NAM-AY DAGITI PARTIDOR
Cabugao, Ilocos Sur – Iti pannakiuman ti Web In-Action idi Disiembre 19, 2013, imbatadda a manam-ayanda iti nasilnag a lawag ti elektrisidad nga impaay ti LGU Cabugao iti Municipal Slaughterhouse ti ili a Cabugao, Ilocos Sur.
Kanaig daytoy, naaddaanda pay iti Power Generator nga inted met laeng ti LGU a mausar no mapasamak ti “brownout” nangruna kadagiti panawen a katibok ti parti ken panagiyallatiwda ti karne iti paglakuanda idiay Tiendaan (NISTC Pubic Market).
Manamnama nga iti kaadda ti napintas a pagsilawanda ket maipaayda iti umisu ken agtultuloy latta a serbisio a para iti kasapulan dagiti konsumidores ti karne a nangruna kadagiti panawen ti Tienda ken napaut a Holiday iti ili ti Cabugao. # (Web In-Action)
Kanaig daytoy, naaddaanda pay iti Power Generator nga inted met laeng ti LGU a mausar no mapasamak ti “brownout” nangruna kadagiti panawen a katibok ti parti ken panagiyallatiwda ti karne iti paglakuanda idiay Tiendaan (NISTC Pubic Market).
Manamnama nga iti kaadda ti napintas a pagsilawanda ket maipaayda iti umisu ken agtultuloy latta a serbisio a para iti kasapulan dagiti konsumidores ti karne a nangruna kadagiti panawen ti Tienda ken napaut a Holiday iti ili ti Cabugao. # (Web In-Action)
Posted by Bayan ng Cabugao, Ilocos Sur at 8:00 AM 0 comments
Thursday, December 19, 2013
X’MAS PROGRAM 2013 TI DEPED, DISIEMBRE 18 KEN 19
Cabugao, Ilocos Sur – Indauluan ti Cabugao North Central School ken ti Cabugao South Central School iti dadduma a pageskuelaan ti Cabugao DepED District a nagselebrar ti Paskua 2013 iti Disiembre 18, 2013.
Naangay ti Christmas Program 2013 dagiti 26 a Pagadalan ti Cabugao DepED District iti dua nga eskediul: Disiembre 18 ken 19, 2013
Naregget a nagpartisipar dagiti ubbing a nangiturong ti naangay a programa a tinarabay met laeng dagiti mangisursuro ken nagannak, sangaili ken Opisiales ti Barangay a pakasarakan iti pagadalan.
Agduduma dagiti naaramid a pakontes/aktibidades ken agraman ti Parlor Games a nangparagsak kadagiti ubbing a nakaalaanda iti agduduma a premio manipud kadagiti naayat a Donors.
Iti Cabugao South Central School, kalpasan ti panagpabuya dagiti Grade Levels iti sala ken kanta ti Paskua ket naaramid iti pannakaipabuya ti “The Nativity” iti School Stage nga inakem dagiti agkakalaing nga ubbing iti Grade Levels.
Ayat, panagsisinnagut, ken panagsisinninged ti bugas ti Mensahe ni Public Schools District Supervisor Mrs. Helen V. Siruno kadagiti amin a naitallaong a nakikaysa kadaytoy a panagselebrar iti pannakaipasngay ti Naindaklan a Mannubbot.
Malaksid iti Raffle Draw dagiti agkakapateg a premio, naaramid met ti Exchange Gift dagitoy a nadakamat a pagadalan kasta met dagiti dadduma a pageskuelaan a mangipasimudaag iti panangpangayed ita iti Paskua 2013. # (Web In-Action)
Posted by Bayan ng Cabugao, Ilocos Sur at 9:19 AM 0 comments
Wednesday, December 18, 2013
LED LIGHT, TUMULONG A MANGSILNAG ITI POBLASION
Cabugao, Ilocos Sur – Maibatay iti rekord ti Municipal Engineering Office, LGU Cabugao, umabot ti 65 a Units ti Light Emitting Diode (LED) iti naipatakder kadagiti Processional Roads iti uppat a barangay iti Poblasion ti ili a Cabugao, Ilocos Sur.
Innayon ni Municipal Engineer Crescencio C. Formoso nga iti pannakaileppas dagitoy a mainayon a pagsilawan ket manayonan ti silnag ti pagdaliasatan dagiti umili a mabenepisiaran.
Dagitoy a mainayon a pagsilawan ti Poblasion ket ipaay a proyekto ti Gobierno Munisipal ti ili a Cabugao, Ilocos Sur nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 4:10 PM 0 comments
INFO-DRIVE TI SOIL FERTILITY MAPPING, AGLEPLEPPAS
Cabugao, Ilocos Sur –Aglepleppasen ti Information Dissemination on the Result of Soil Fertility Mapping kadagiti maseknan a mannalon iti 33 a barangay ti Munisipalidad a naituding iti maudi nga aldaw a panagmiting dagiti pannakabagi ti DA-LGU iti Disiembre 17, 2013.
Maibatay iti eskediul nga inaramid ti DA-LGU Cabugao, manamnama a maisayangkatda dagiti nakaeskediul a mitingda kadagiti mannalon iti nadumaduma a barangay a nangrugi idi Disiembre 10, 2013 ket manamnama a nagatendar dagiti kangrunaan a mannalon a nainaganan iti soil samples nga inamiris dagiti eksperto ti Bureau of Soils and Water Management (BSWM-Manila).
Daytoy a gannuat ket nabukel babaen iti Soil Fertility Mapping Program a proyekto ti LGU Cabugao nga idauluan ni Mayor Edgardo “Ediboy” S. Cobangbang, Jr. ken naipatungpal babaen iti panangtarabay da SBM Benedicto M. Savellano, Committee Chair on Agriculture ken ti DA-LGU Cabugao nga idauluan ni Municipal Agriculturist, Mrs. Zenaida S. Andrada.
Babaen iti pannakailawlawag ti resulta ti soil analysis ket maawatan a nalaing dagiti mannalon iti panagaramatda iti abuno para iti nadumaduma a pamataudanda a mula iti benneg ti agrikultura. # (Web In-Action )
Posted by Bayan ng Cabugao, Ilocos Sur at 7:00 AM 0 comments
Tuesday, December 17, 2013
COASTAL BRGYS.,CLEAN-UP DRIVE, AGTULTULOY
Cabugao, Ilocos Sur – Babaen ti panagkammayet ti LGU-Cabugao ken dagiti Barangay Council ti pito a Coastal Barangays ti ili a Cabugao kas iti Brgy. Dardarat, Salomague, Sabang, Daclapan, Namruangan, Salapasap ken Pugos, maar-aramid ti regular a coastal clean-up iti shorelines kas ituding dagiti napagnunumuanda nga eskediul kadagiti nasao a barangay.
Segun iti MENRO LGU-Cabugao a katinnulongda dagiti Konseho ti Barangay ken dagiti kameng ti nadumaduma nga asosasion iti las-ud ti barangay ket adda naituding a kalawa a daldalusan ti tunggal sektor ket iti laengen mangmonitor ti ar-aramiden dagiti Punong Barangay.
Kanaig daytoy, innayon ti MENRO Office a maipursige iti panagdaldalus iti shorelines nangruna kadagiti tourist destinations kas iti beaches ken resorts maigapu iti panagsangpet dagiti Turista, Bakasionista ken Balikbayans itoy a napaut a Holiday Season ken panamagsagana pay iti mapaspasangasangan a pannakaangay ti Cabugao Global Reunion ditoy nga ili inton Pebrero 18-20, 2014.
Dagitoy nga aksion ken inisiatiba ket mangkomplementar iti programa ti LGU Cabugao iti Coastal Clean-up a nagkammayetanda iti BFAR ken Barangay a mangsustener ti kinadalus iti kabaybayan a mangidur-as pay iti Turismo ken mangtulong iti nasalun-at a panagbiag dagiti lumugar ditoy a deppaar. # (Web In-Action)
Posted by Bayan ng Cabugao, Ilocos Sur at 4:12 PM 0 comments
FARM EQUIPMENTS, NAI-TURNOVER ITI BARANGAY QUEZON
Cabugao, Ilocos Sur – Naangay ti Turn-over dagiti Farm Equipments kas iti dua a unit ti rice threshers with motor, maysa a water pump generator ken Power Generator kadagiti Opisiales ti Barangay Quezon nga idauluan ni Brgy. Captain Nida S. Braceros ken ni Brgy. Quezon Farmer’ s Association President Mr. Rene Sumibcay idi Disiembre 16, 2013 ditoy Munisipio.
Mismo a ni Mayor Edgardo “Ediboy” S. Cobangbang, Jr. a kaduana dagiti kameng ti Sangguniang Bayan kas kada SBM Danny Q. Gazmen, SBM Dr. Carlito S. Pano, SBM Dr. Jemaima S. Tan-Yee, SBM Vicky S. Serna, SBM Jayhan Alcid Tan, SBM Dodjie Santella, ABC President Teddy U. Soller ken ni GSO Designate Gemma S. Castillo iti nangbayabay ken ni Mayor Ediboy a nangiyallawat kadagitoy a ramit-agrikultura kadagiti maseknan.
Iti pannakiuman ti Web in-Action ken ni Brgy. Captain Nida S. Braceros, imbatadna a napateg unay daytoy a nagun-odda iti LGU-Cabugao ket impeksana iti nalaus a panagyamannna iti pannakaited kadakuada kadagitoy a ramit a mangpanam-ay ken mangtulong kadagiti kalugaranna iti Barangay Quezon.
Innayon pay ti Punong Barangay a mantenerenda dagitoy a naited kadakuada tapno agtultuloy a mapagtalinaed iti usarda kadakuada a nakaisagutan dagitoy a ramit. # (Web In-Action)
Posted by Bayan ng Cabugao, Ilocos Sur at 9:53 AM 0 comments
SIMBANG GABI, NGAYED TI PASKUA 2013
Cabugao, Ilocos Sur – Maar-aramiden ti Rambak Paskua 2013 iti Iglesia Romano Katolika babaen iti Tema: “Ibiag, Iranud nakatolikoan a Pammati ti Tawen ti Laygo”.
Kalpasan ti pannakaaramid dagiti Nasantuan a Misa iti Domingo Adviento, nangrugi a naangay ti Misa para iti “Simbang Gabi” iti Disiembre 15 agingga inton Disiembre 23, 2013, 6:00 P.M. nga es-esponsoran ti Cabugao DepED (Zone 1-4) ken dadduma pay nga asosasion ti ili kasta met iti “Misa Parbangon”, 4:00 A.M. iti panangidaulo dagiti 9 Clustering iti 33 a barangays ti ili a Cabugao, Ilocos Sur. Daytoy a Misa Parbangon ket maaramid idi Disiembre 16 agpatingga inton Disiembre 24, 2013.
Kabayatanna, maar-aramid met ti Simbang Gabi kadagiti dadduma pay a Sekta ti Pammati a kas pangannurot iti panagselebrar ti Paskua 2013. # (Web In-Action)
Posted by Bayan ng Cabugao, Ilocos Sur at 7:10 AM 0 comments
MAKONSUMO A KARNE, AGGAPU AMIN ITI CABUGAO DAYO
Cabugao, Ilocos Sur – Iti pannakiuman ti Web In-Action idi Disiembre 16, 2013, imbatad ni Dr. Melvyn G. Castro, DVM, Municipal Livestock Coordinator ken tumultulong iti Meat Inspection a kaaduan kadagiti mailaklako a karne particular iti nuang ken baka iti NISTC Public Market ket aggapu iti Cabugao Dayo iti aldaw ti Sabado.
Innayon ni Dr. Castro a malaksid iti panaginspeksionda iti uneg ti Municipal Slaughterhouse ket pasiarenda pay dagiti pagtagilakuan ti karne iti Market Stalls kasta met kadagiti agangkat ti karne nga ilakoda met laeng iti uneg ti Tiendaan.
Insupusop pay ti Veterinarian a karkardayo a mapasamak ti pannnakaipuslit ti “Botcha” ditoy Cabugao agsipud iti kinaalertoda iti Livestock Sector a tumultulong a mangantisipar kadagitoy. # (Web In-Action)
Posted by Bayan ng Cabugao, Ilocos Sur at 6:18 AM 0 comments
Monday, December 16, 2013
COCONUT SEEDLINGS, INTED TI PCA DITOY CABUGAO
Cabugao, Ilocos Sur – Naisangpeten iti umabot ti 900 seedlings ti niog nga impaay ti Philippine Coconut Authority (PCA), sanga ti Departamento Ti Agrikultura (DA) babaen iti panagkalikagum ti LGU Cabugao nga idauluan ni Mayor Edgardo “Ediboy” S. Cobangbang, Jr.
Naidiskarga dagiti coconut seedlings idi Disiembre 13, 2013 ken naidepositoda iti Municipal Plant and Nursery a pakayur-urayan ti pannakaiwaras ken pannakaimulada.
Inimatangan ni Mr. Robert S. Savella, AT, Municipal Nursery Coordinator ken agraman dagiti LGU Personnel a nagdiskarga ken nagidalimanek kadagitoy a patubo a niog.
Kanaig daytoy, inyusuat metten ni MENRO Edgar S. Balangatan, AT, iti kalikagum ti LGU Cabugao a pannakaimula pay ti 350 a Dwarf Coconut Seedlings ditoy ili a Cabugao, Ilocos Sur a nayon daytoy a simmangpet a patubo a niog.
Kabayatanna, impakaammo dagiti pannakabagi ti PCA a maangay-to ti Technical Briefing maipapan iti proyekto a pakaseknan iti panagmula ken panangtaripato kadagitoy a naited a patubo tapno manamnama a mabenepisiaran dagiti maseknan a mangpatan-ay kadagitoy iti ituding ti LGU Cabugao nga eskediul.
Nakikaysa met dagiti pannakabagi ti grupo ti PCA nga idauluan da Mr. Franklin V. Cabay ken Ms. Cristy L. De Castro, agpada a Coconut Development Officer ti PCA Provincial Office, Sto. Domingo, Ilocos Sur.
Ti PCA Provincial Office ket idauluan ni Mr. Francisco C. De Belen, Jr, OIC Provincial Coconut Development Manager. # (Web In-Action)
Posted by Bayan ng Cabugao, Ilocos Sur at 10:03 AM 0 comments
INALDAW TI GENERAL CLEANING TI NISTC
Cabugao, Ilocos Sur – Babaen iti koordinasion ti Market Supervisor Office ken ti MENRO Office ti LGU Cabugao, maisayangkat iti nasaknap a panaglinis iti las-ud ti Tiendaan (NISTC Public Market) mangrugin itoy a lawlawas a panamagsagana iti masungad ken kaaldawan ti napaut a Holiday Season 2013.
Imbatad ni MENRO Edgar S. Balangatan, AT a napagnunumuanda ken ni Market Supervisor Norma S. Bertumen a makontrol dagiti houseflies ti Tiendaan, masukatan dagiti tali a pagibitinan iti Meat Section, maikkat dagiti “eyesores” kas iti daan a tarpaulin, tolda, spider web, old ads, sanga ti kayo, kayo, batbato ken dadduma pay a kaaspingna a makasipar iti uneg ti Tiendaan.
Innayon ni Mr. Balangatan a mairaman nga inspeksionen-da dagiti paglakuan ti makan iti uneg ken ruar kas iti pagibellenganda ti danum ken rugitda, dagiti Comfort Rooms iti uneg a kanayon koma a madalusan ken mamantener.
Dagitoy a gay-at ket pagtinnulongan dagiti pannakabagi ti Clean and Green kasta met dagiti Personnel ti NISTC tapno maileppas iti naituding a panawen a maisagana para iti napaut a Holiday Season.
Dagitoy nga aksion ken inisiatiba ket mayataday iti agtultuloy a panangitandudo ti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti naan-anay a pannakamantener dagitoy a pampubliko a pasilidades tapno mapagtalinaed iti napintas a pagdalanan dagiti marketgoers ken iti sanitasion para iti kaaduan. # (Web In-Action)
Posted by Bayan ng Cabugao, Ilocos Sur at 7:05 AM 0 comments
Saturday, December 14, 2013
COMMUNITY HEALTH TEAM (CHT), MAPAPIGSA ITI BRGYS.
Cabugao, Ilocos Sur – Iti pannakiuman ti Web In-Action ken ni Dr. Bernardino M. De Gracia, OIC Municipal Health Officer, LGU Cabugao itay nabiit, impakaammona nga awan ti nakana a sakit a mapaspapasaran dagiti bumisbisita iti Rural Health Unit (RHU) iti inaldaw a papanda iti Balay-Pagagasan ta madagdagus a maantisiparan ken maaksionan dagiti sagubanit dagiti pasiente nga agpaagas.
Daytoy ket resulta ti napintas a pannakaipatungpal ti Kalusugan Pangkalahatan kadagiti 33 a Barangays ti ili a Cabugao a pappanan dagiti pannakabagi ti DOH, MHO-RHU-RN-Heals ken DSWD-MSWDO nga agtitinnulong a mangitandudo kadaytoy a Nasional a Programa ti Gobierno a nangruna kadagiti aw-away.
Kabayatanna, impakaammo ni Ms. Beverly Ramos, DOH Representative a naikkan ti insentibo dagiti nag-training a kameng ti Community Health Team (CHT) kadagiti 33 a barangays idi Disiembre 13, 2013.
Dagitoy nga aksion ken inisiatiba ket resulta ti nakammayet a panagkinnoordinar dagiti maseknan nga Ahensia ti Gobierno iti LGU Cabugao nga idauluan ni Mayor Edgardo “Ediboy” S. Cobangbang, Jr. iti pannakaipaay ti napintas a serbisio ti salun-at kadagiti umili a nangruna kadagiti agnanaed iti aw-away. # (Web In-Action)
Posted by Bayan ng Cabugao, Ilocos Sur at 9:20 AM 0 comments
Friday, December 13, 2013
SCIENCE QUEST 2013, NAANGAY DITOY CABUGAO
Cabugao, Ilocos Sur – Naangay ti 2013 District Elementary Science Quest babaen iti Tema: “Nature’s Ready: Unravel the Causes, Build the Solution, Empower Science Clubbers to Action” idi Disiembre 12, 2013 iti Social Hall, Cabugao South Central School, Brgy. Bonifacio, Cabugao, Ilocos Sur.
Sakbay a naaramid dagiti contested activities, naangay ti ababa a programa iti nasao a pagadalan a nagatendaran dagiti Science Teachers ken Clubbers nga ub-ubbing iti intero a 26 a pagadalan ti Cabugao DepED District.
Nag-Welcome Talk ni Mrs. Melvie S. Sajonia, Principal II, CSCS ket nagyaman ta maipatungpal daytoy nga aktibidad ditoy pageskuelaanda ken masurnadan dagiti aktibidad a mangipaay ti sirib iti pakaseknan ti siensia kadagiti ubbing ken iti aglawlaw.
Pinagsapata ni Mrs. Helen V. Siruno, Public Schools District Supervisor dagiti Opisiales ti ROSCA ken ROYSC.
Kalpasan ti Intermission Numbers ti Cabugao Teacher’s Dance Troupe ken ti CSCS Science Clubber, naaramid ti Orientation babaen ken ni Mrs. Evangeline U. Seatriz, District Science Coordinator.
Dagiti napaggigiddan a pakontes mainaig kadaytoy nga aktibidad: 1. Science Quiz - Grade III to VI; Science Essay, Science Dama; Collage/Scrap Art Contest; On the Spot Painting; Science Oration-Teacher’s Category; ken Science Competition.
Maudi a parte ti aktibidad iti Closing Program ken Awarding Ceremony dagiti mapagasatan a contestants nga ubbing kadagiti mapagsasalipan nga aktibidad. Agmalmalem a maaramid ti nasao nga aktibidad iti dayta a nadakamat a pagadalan ken petsa. # (Web In-Action)
Posted by Bayan ng Cabugao, Ilocos Sur at 9:20 AM 0 comments
X’MAS PROGRAM TI 4 P’S TI BRGY. PUG-OS, NARAGSAK
Cabugao, Ilocos Sur – Naangay ti Christmas Program 2013 ti Pantawid Pamilyang Pilipino Program (4 P’s) ti Clustering Group ti 4 P’s iti asideg ti Barangay Hall ti Brgy. Pug-os.
Kaduada a nagselebrar iti dayta nga aldaw ti Disiembre 11, 2013 dagiti 4 P’s iti Brgy. Bato, Nagsantaan ken Reppa-ac.
Sakbayna, naangay ti X’mas Clustering Program dagiti grupo ti 4 P’s iti Brgy. Salapasap, Marga-ay ken Bungro iti bigat ti Disiembre 11, 2013.
Sakbay a naangay ti Parlor Games iti kamalman ti Disiembre 11, 2013, immuna a naaramid ti ababa a programa ket ditoy nga imbinsa ni MSWD Officer Mrs. Lydia S. Gazmen ti pateg ti panagtitiponda kadagiti 4 P’s a mangselebrar ti Paskua 2013. Kangrunaan a mensahena ket iti panangipaay ti ayat ken iti napintas a panagkakadua ti kapatgan.
Iti nadakamat a taripnong, naited pay dagiti “Sagot ni Ayat” ita a Paskua 2013 kadagiti nataengan (indigents) manipud iti LGU Cabugao nga idauluan ni Mayor Edgardo “Ediboy” S. Cobangbang, Jr.
Naigiddan pay a naiyadal ti Team Building, Syposium on Anti-Human Trafficking Act of 2003 (RA 9208) ken iti RA 9262- Violation against Women and their Children and other Child Welfare Laws a trinatar ni MSWD Assistant Leonora G. Reintar.
Nagatendar met da Municipal Link ti DSWD: Ms. Jessie Anne O. Tabut, Ms. Rosemarie Queppet, Ms. Juliet Madriaga ken ni Miss Aida Cueto, Municipal Focal Person ti 4 P’s.
Kabayatanna, naangay met ti Parlor Games a nangabakan dagiti nakipaset iti nagduduma a premio ken naaramid ti Exchange Gift kadagiti maseknan a nagited ti ma-raffle a sagutda kadagiti kakaduada a 4 P’s.
Nakikaysa pay dagiti Opisiales ti Barangay Pug-os nga idauluan ni Brgy. Captain Arnold “Bambi” V. Yangat ken dadduma pay a kameng ti asosasion iti barangay iti daytoy a programa ti 4 P’s. # (Web In-Action)
Posted by Bayan ng Cabugao, Ilocos Sur at 9:01 AM 0 comments
Thursday, December 12, 2013
RESULTA TI SOIL FERTILITY MAPPING, NAITED ITI BRGY.PUG-OS
Cabugao, Ilocos Sur – Inggannuat ti DA-LGU Cabugao iti Information Dissemination on the Result of Soil Fertility Mapping iti Barangay Pug-os idi malem ti Disiembre 11, 2013.
Nagilawlawag da Mr. Obas Bill Y. Baclig ken ni Mr. Robert S. Savella, agpada nga AT’s ken kaduada ni Miss Melanie Saquiton, JO iti resulta ti soil analysis babaen kadagiti nakasurat iti pisarra.
Nagatendar dagiti kangrunaan a mannalon a nainaganan iti soil samples nga inamiris dagiti eksperto ti Bureau of Soils and Water Management (BSWM)-Manila babaen iti Soil Fertility Mapping Program a proyekto ti LGU Cabugao nga idauluan ni Mayor Edgardo “Ediboy” S. Cobangbang, Jr.
Babaen iti pannakailawlawag ken pannakaipakatto ti resulta ti soil analysis ket mausar dagiti mannalon daytoy a pannaka-Bibliada iti panagaramatda iti abuno a mangikabassit ti gastosenda iti panagmulada ken mangingato iti matgedanda ken mapastrekda iti apitenda iti nadumaduma a pamataudan a mulada iti benneg ti agrikultura.
Iti agdama, addan 20 a barangay ti Cabugao a naileppas iti panagmitingda maipapan iti nasiken a pannakailawlawag ti resulta ti soil analysis babaen iti nagsisina nga eskediul ti puersa dagiti pannakabagi ti DA-LGU Cabugao a mangipatungpal kadaytoy nga aktibidad-da. # (Web In-Action )
Posted by Bayan ng Cabugao, Ilocos Sur at 9:28 AM 0 comments
RESULTA TI SOIL FERTILITY MAPPING, MAIT-ITED
Cabugao, Ilocos Sur – Inggannuat ti DA-LGU Cabugao nga idauluan ni Municipal Agriculturist Zenaida S. Andrada iti Information Dissemination on the Result of Soil Fertility Mapping ket naaramid ti Dry Run iti Barangay Baclig idi Disiembre 9, 2014.
Maibatay iti eskediul nga inaramid ti DA-LGU Cabugao, mapatta-patta a maisayangkatda daytoy nga aktibidadda iti walo nga aldaw (Disiembre 9-17, 2013) ket manamnama nga agatendar dagiti kangrunaan a mannalon a nainaganan iti soil samples nga inamiris dagiti eksperto ti Bureau of Soils and Water Management (BSWM)-Manila babaen iti Soil Fertility Mapping Program a proyekto ti LGU Cabugao nga idauluan ni Mayor Edgardo “Ediboy” S. Cobangbang, Jr.
Babaen iti sapasap a pannakailawlawag ken pannakaipatungpal ti resulta ti soil analysis ket mausarto dagiti mannalon daytoy a pannaka-Bibliada iti panagaramatda iti abuno a mangikabassit ti gastosenda iti panagmulada ken mangingato iti matgedanda ken mapastrekda iti apitenda iti nadumaduma a pamataudan iti benneg ti agrikultura. # (Web In-Action)
Posted by Bayan ng Cabugao, Ilocos Sur at 8:47 AM 0 comments
DRAINAGE CANAL, MATARTARIMAAN ITI BRGY. QUEZON
Cabugao, Ilocos Sur – Kas panangannurot iti “Oplan Dalus” nga intuyang ken agdama nga ipakpakat ti Munisipio ita a bulan, inlungalong metten ni Brgy. Captain Nida S. Braceros ti Barangay Quezon iti pannakakali dagiti agsumbangir a kanal iti sumrekan ti Barangay a kasilpo iti Quezon-Alina-ay Road tapno napinpintas ti buya ti kalsada ken saan nga agsaknap ti danum iti kalsada no adda tudona.
Iti pannaki-amad ti Web In-Action idi Disiembre 11, 2013, imbatad ni Brgy. Captain Braceros a malaksid iti panangpasayaatda iti Barangay Nursery, Material Recovery Facility (MRF), Herbary, Mini-Tree Park ken ti pannakadalus ti agsumbangir a parte dagiti kalsadada iti barangay, maikonsentrar ita a tarimaanenda dagiti drainage canal-da ita a matitikag ti tiempo. Inton panagtutudo, saandanton a pakaseknan ti panaglippias dagiti kanal, insupusop pay ti Kapitana ti Brgy. Quezon.
Dagitoy nga aksion ket panangannurot iti agtultuloy a programa ti Gobierno Munisipal iti pakaseknan ti “Clean and Green Program” ken iti panangpasayaat kadagiti kasapulan a pasilidades para kadagiti lumugar iti barangay-da. # (Web In-Action)
Posted by Bayan ng Cabugao, Ilocos Sur at 8:41 AM 0 comments
Subscribe to: Posts (Atom)


text:
SAN FERNANDO CITY – Nasurok dua tonelada a nabongbongan nga ikan a kinarga ti maysa a lugan ti kinumpiska dagiti polis iti tsekpoint nga impasdekda iti Barangay Pagdalagan ditoy siudad idi malem ti Hulio 27 .
Segun iti report manipud iti Bombo Radyo La Union, tiniliw dagiti polis ditoy da Celia Tabon, 48, ken Frederick Rapisura, 32, agpada a residente iti Barangay Puro Pingit, Magsingal, Ilocos Sur kalpasan a naduktalan a nabongbongan nga ikan dagiti karga ti lugan dagiti suspek.
Mapattapatta nga agdagsen dagiti ikan iti nasurok 2,400 kilos nga agbalor iti P192,000.
Mapapati a mapan ilako dagiti suspek dagiti nabongbongan nga ikan iti Dagupan City ngem sinita ida dagiti polis iti checkpoint.#


text:
HIDALGO # 6
AWAN MASNOP A TURONGEN DAGITI PASAMAK
Daytoy ti maika-6 a dinakamat ni apo Juan S. P. Hidalgo, Jr. iti komentariona. Awan ti masnop a turongen dagiti pasamak.
Adtoy dagiti sumagmamano a rason a nasiripko no apay nga awan ti masnop a turongen ti pasamak.
1. Mabalin a ti author ket saanna nga ammo ti agistoria.
2. Posible met nga ammona ti agistoria ngem dina ammo ti agabel kadagiti balabala ket ti la nagturturonganen ti sarita.
3. Posible pay a dina ammo ti agistoria ken dina ammo ti agurnos iti balabala.
4. Posible met nga ammona amin dagiti nadakamat ngem ti rigatna ita ket awan ti driver ti sarita ket nagkaniakania turongen dagiti eksena no diman ketdi nagiinnagawda wenno saanen a naikaskaso dagiti dadduma pay nga esksena lalo dagiti konektado iti sarsaritaen.
5. Posible met a naimasan ti author iti panagistoriana iti flashback wenno naimasan a nagistoria iti “saan a konektado” iti topiko.
6. Posible met a nagistoria daytoy iti saan a maitutop iti topiko wenno saan a konektado iti topiko.
Kas iti immuna nga ehemplotayo: maipapan ti parikut dagiti mannalon ti topiko iti sarita, ngem ti met pikpiknik ken pakpakatawa ti gobernador kada parikutda iti ipasangoda a taraon iti gobernador ti sasawenna. Ngarud, awan ti masnop a turongen ti sarita ta saan met a topiko dagita a sasawenna. Ngarud, out of topic dayta a nadakamat iti sarita.
Saan a maikanatad a sabalian ti topiko ti nailatang a topiko. No ania ti parikut ken kayat nga ibaga iti sarita, isun dayta ti ibaga nga awanen ti adu pay a palpalikaw.
“Isunto met la nga isu ti ibagam, nagadu la ket ti imbagbagamon aya a sabali! Imakiniliam manen ket ikkatem dagita nagusugosan...!!!!” daytoy ket ti komentario ni apo Jose A. Bragado iti maysa a saritak nga insublina. Literary Editor idi ni apo Joe iti Bannawag. Uppat pay dagiti eksklamesion point nga insuratna, a mangiparangarang iti kindagsen ken kinaserioso ti ibagbagana.
Tawen 1986 idi. Awan pay laeng iti naipablaakko a sarita iti Bannawag, malaksid iti Dakami Met ken sumagmamano a partisipasion kadagiti kolum.
Naa, ket no adu a rigatko, ama, a nangtugtugkel iti makinilia sa ita, ikkatek ti dandani kaguduana? Nagkapuyo ti dua a tammudok nga inaramatko a nangtugtugkel iti makinilia.
Impabasak kada apo Pedrito Sanidad ken daydi apo Bagnos Cudiamat. Insingasingda a surotek ti balakad. Sinurotko ket buson a dagus. Eksakto a makabulan ti napalabas, naipablaaken ti kaunaan a saritak iti Bannawag! Napauloan iti Merry Christmas Sta. Claus.
Kastoy man ti balakad ni apo Sanidad:
1) Ania ti parikut? Isu daytoy ti maiparang a dagus iti sarita, kunana man.
2) Kasano a solbaren ti parikut? Isu daytoy ti yan ti risiris ken ganas ti sarita, insilpona.
3) Ania kadi ti anag ti biag a naadal dagiti readers iti binasada? Kangrunaan kadakuada, impinalna.
Apay dayta an-anag? kunak met a idi.
“Isu daytoy ti pakalaglagipan dagiti readers iti saritam. No awan dayta nga adal, sursuro, kaipapanan, impormasion, values, ken dadduma pay a yallatiwmo, malipatan dagiti readers ti saritam ta awan met ti imbatim kadakuada...!”
Ni apo Pedring Sanidad ti nangtarabay kaniak idi rugiak ti agikur-it.
Dagita laeng tallo a saludsod no masungbatan ket naurnosen a sarita.
Sungbatantayo dagiti nadakamat a posible a rason no apay nga awan ti masnop a turongen dagiti pasamak.
1) Saan nga ammo ni author ti agistoria. Ti sarita ket maysa a komunikasion iti nagbaetan ti author ken ti reader. No daytoy a komunikasion ket saanna met a patauden ti interest iti tunggal maysa, maituding ngarud a komunikasion dayta?
Narigat a maawatan ti estoriaenna. Putedputed. Pattopattok. Saan nga agsisilpo. Aglalaok dagiti ibagbagana. No saan nga agkokonektar, kasano ngarud a makakonek ti sarita iti reader?
Ti nalaing nga agistoria ket, awisenna nga umuna dagiti dumngeg kenkuana. Dayta ti kangrunaan nga isarwagna. No kasano nga allukoyenna dagiti dumngeg kenkuana. Ta no di makaallukoy, ania ngarud ti serbina dayta a panagistoriana?
Adu dagiti pamuspusan a panangallukoy kadagiti readers. Isu dagitoy dagiti pangrugian ti sarita a kas nadamakattayon kadagiti immuna a lektiur. Ket apaman a nakaallukoy iti dumngeg, ikagumaan met laeng a saanen nga agbabawi wenno dina ibaw-ing iti sabali ti immatangna. Isu a nasken a makapatengngel anges ti panagestoria tapno adda dayta interest ken ganas. No awan dagitoy, saan nga ammo ni author ti agestoria.
2) Posible met nga ammona ti agistoria ngem dina ammo ti agabel kadagiti balabala a ti la nagturturonganen ti sarita.
Adda idea ti author. Adda istoriaenna, ngem saan a naurnos iti pannakaabel dagiti pasamak. Saan a nagsasagannad. No di man adda dagiti nailaok iti topiko a saan met a rumbeng nga ibaga pay. Saan a naurnos a pannakaiparang dagiti pasamak. Saan a nalawag a pannakaiparang dagiti eksena: putedputed, baktawbaktaw, ken no ania la ditan, ket pagangayanna, boring ta awan met masnop a turongen ti sarita.
Mabalin nga ammo ti amin ti agistoria, ngem saan nga amin ket nalaing nga agurnos ti balabala. Ti naurnos a balabala, ti mangpataud ti interest ken ganas ti asinoman. Daytoy ti sekreto dagiti umaaramid ti sarita no apay a mararaemda. Ti naurnos a balabala, adda masnop a turongenna.
3) Posible pay a dina ammo ti agistoria ken dina ammo ti agurnos iti balabala.
Nasken ti panagsursuro nga umuna kadagiti tekniko ken wagas ken panglakagan no kasano ti agsurat iti sarita ti kangrunaan ken kaunaan nga aramiden. Saan a basta adda ti lapis ken papel wenno makinilia ken kopunban wenno kompiuter ket larga. Panagsursuro nga umuna. Amin ket naglabas nga umuna iti panagsursuro ken panagamiris sakbay a nakabukel iti sarita. Amin ket nagsagrap iti redieksion sakbay a nakaipablaak.
No dimo ammo ti agistoria ken agurnos ti balabala ngem agessemka nga agsurat, agsursuroka. No madim met ti agsursuro, lipatemon ti agbalin a nalatak a writer ta saan a daytoy ti lubongmo.
4) Posible met a nga ammona amin dagiti nadakamat ngem ti rigatna ita ket awan ti driver ti sarita ket nagkaniakania turongen dagiti eksena no diman ketdi nagiinnagawda wenno saanen a naikaskaso dagiti dadduma pay a nga esksena lalo dagiti konektado iti sarsaritaen.
Nadakamattayon iti napalabas no ania dagiti makunkuna a driver ti wenno mangiwanwan wenno mangipatungpal iti naurnos a balabala. Dagiti conflict driven, character driven, theme driven a presentation wenno pannakaiparang ti balabala.
5) Posible met a naimasan ti author iti panagistoriana iti flashback wenno naimasan a nagistoria iti “saan a konektado” iti topiko.
Nadakamattayon daytoy iti napalabas.
No dadduma ket ibagatayo dagiti/ti parikut. Sa kalpasanna, manglaglagipen agingga iti punget. Idi agbalaw adun dayta a laglagip ket nagangayanna, nagpatingga laeng ti laglagip ti sarita.
Malaksid iti nobela, saan a maikanatad ti atiddog la unay a flashback iti ababa a sarita. Makasali daytoy iti agdama a pamaspasamak no saan a matratar a nasayaat.
No kabaelan a liklikan, liklikan.
6) Posible met a nagistoria daytoy iti saan a maitutop iti topiko wenno saan a konektado iti topiko.
Sagursor. Adu dagiti nailaok a di met umno a mailaok. Saan a konektado iti parikut wenno iti topiko. Naisapit.
Dagitoy nga eksena, pagteng wenno ania la ditan a banag a saan a konektado iti sarita ket dagiti kaunaan nga ikkaten ti editor. Damo pay la a basaenna a, ket ginusugosannan dayta a paset ti sarita.
Pasalsali.
Tapno maliklikan ti pasalsali, mapan a dagus iti topiko/parikut.
Sungbatan a dagus dagiti tallo a saludsod: ania ti parikut, kasano a solbaren ti parikut ken no ania ti anag ti biag.
No nalpasen dagita, gibus metten ti sarita.##
Sunday, June 18, 2006
KOMENTARIO KEN PANIRIGAN # 6
HIDALGO # 6


text:
Makan a la Pinoy: Coleslaw
Ni BRENDA S. DACPANO
www.nordis.net
Ti coleslaw ket ensalada a repolyo ken carrots a naiw-iwa iti napino. Malaokan daytoy iti dressing a mayonnaise, buttermilk wenno sour cream.
Ti coleslaw ket manipud iti Dutch a termino a koolsla wenno cabbage salad. Ti kool ket cabbage ken ti sla ket pinaababa a salade.
Maibagay daytoy kadagiti sandwich, tinuno a karne wenno ikan, wenno kanen a solo.
Uray aniaman ti usaren kadagiti tallo a tradisional a dressing a mayonnaise, buttermilk wenno sour cream; malaokan daytoy iti wine vinegar wenno cider vinegar (suka ti mansanas). Mabalin nga usaren ditoy ti suka ti niog ngem napigsa unay ti suka ti unas wenno sukang Iloko.
Nasaysayaat a maipalammiis pay iti refrigerator iti 30 minutos agingga maysa oras tapno maagsep dagiti nateng ti salad dressing. No agbayag a nakauper dagiti nateng iti dressing ket malpes ken saanen a nasarangsang.
Ramen:
1 medium repolyo
2 carrots
1 bassit a sibuyas (optional)
Dressing:
1 tasa mayonnaise
¼ tasa cider vinegar
1 kutsara asukar
½ -1 kutsarita asin
Sangapirit a paminta
Panangisagana:
1. Iw-iwaen iti naingpis ti repolyo, kasta met ti carrots. Mabalin met a gadgaden ti carrots.
2. Iti garapon, paglaoken amin a ramen ti dressing. Kulug-kulogen tapno aglaok amin a ramen ken arigna a nai-blender.
3. Ilaok ti dressing iti repolyo ken carrots. Kaluban ken ipalammiis iti uneg ti refrigerator iti agarup maysa oras. # nordis.net


text:
LAOAG CITY – Rinibribu a tattao nangruna dagiti deboto a Katoliko ti nagrukbab iti relics ni St. Therese of the Child Jesus bayat ti kaaddana iti Our Lady of Mt. Carmel Church ditoy siudad manipud Enero 3 agingga iti Enero 6.
Nabara a sinarabo dagiti dadaulo ti simbaan iti panangidaulo ni Bishop Renato Mayugba, dagiti opisial iti probinsia ken ditoy siudad, dagiti empleado ti gobierno ken dagiti deboto ti relics ni St. Therese iti Laoag International Airport.
Dimmagas ti relics ni St. Therese iti Laoag City General Hospital sa naipan iti St. William’s Cathedral a nakaangayan ti maysa a misa.
Dimmagas pay ti relics ti maipatpateg a santa iti Ermita Hill, Camp Valentin S. Juan, Ilocos Norte provincial jail sa naipan iti Our Lady of Mt. Carmel Church.
Ti Archdiocese of Nueva Segovia ti sumaruno a dumagasan ti relics ni St. Therese ket aggian ditoy agingga iti Enero 9.#


text:
Edukasion
Ti edukasion iti sapasap a kasubsilanna ket maysa a porma ti panagadal nga iti pannakaammo, dagiti kalaing, ken dagiti ugali ti maysa a grupo ti tattao ket ket maiyalis manipud iti maysa a kaputotan iti sabali babaen ti panagisursuro, panagsanay, panagsukisok, wenno babaen ti autodidaktidismo.[1] Iti sapasap, daytoy ket rumsua babaen ti ania man a pannakasanay nga adda ti pormatibo a pagbanagan iti waya a panagpanpanunot ti tao, panagrikna, wenno panagtignay.
Dagiti linaon
Etimolohia[urnosen | urnosen ti taudan]
Iti etimolohia, ti balkas nga "edukasion" ket naala manipud iti Latin ēducātiō (“Ti panagtaraken, ti panagipadakkel, ti panagaywan") manipud iti ēdūcō (“Agisuroak, Agisanayak”) a daytoy ket maikabagian ti homonimo nga ēdūcō (“Mangidauloak, Mangalaak; Mangibangonak, Mangipatakderak”) manipud iti ē- (“manipud, nagtaud ti”) ken dūcō (“Mangidaluoak, Mangaramidak”).[2]
Ti papel ti gobierno[urnosen | urnosen ti taudan]
Ti karbengan ti edukasion ket napartuaten ken mabigbigan babaen dagiti dadduma a turay: Manipud idi 1952, ti Artikulo 2 oti umuna a Protokol iti Europeano a Taripnong ti Karkarbengan ti Nagtagitaoan ket mangipabaklay ti annong kadagiti partido nga aggaransia ti karbengan ti edukasion. Iti sangalubongan nga agpang, ti Internasional a Panakaikeddeng iti Ekonomiko, Sosial ken Kultural a Karkarbengan ti Nagkaykaysa a Pagpagilian iti 1966 ket manggaransia iti daytoy a karbengan iti artikulo 13.
Kadagiti kadagupan ti pakasaritaan dagiti nadumaduma a gobierno ket nangiparparitda a pribado wenno idiay balayda a mangpaadal dagiti ubbing. Dagiti nadumaduma a totalitariano a turay, kas pagarigan, ket nangipapilit ti indoktrinasion babaen ti propaganda iti Hitler a Kinaagtutubo ken propaganda iti edukasion babaen dagiti nadumaduma a turay ti komunismo.
Dagiti sistema[urnosen | urnosen ti taudan]
Dagiti sistema ti panagadal ket mairaman dagiti institusionalisado a panagisursuro ken panagadadal a mainaig ti kurikulum, a daytoy ket kabukbukodan a nabangon segun ti nasakbayan a keddeng ti panggep dagiti eskuela iti sistema. Dagiti sistema ti eskuela idi ket naibatay pay kadagiti relihion ti tattao a nagitited kaniada ti sabalia kurikula.
Dagiti nagibasaran[urnosen | urnosen ti taudan]
- ^ Dewey, John (1916–1944). Demokrasi akenEdukasion. The Free Press. pp. 1–4. ISBN 0-684-83631-9.
- ^ educate. Etymonline.com. Naala idi 2011-10-21.
Dagiti silpo ti ruar[urnosen | urnosen ti taudan]
Midia a mainaig iti Edukasion iti Wikimedia Commons
Dagiti inadaw a sasao a mainaig iti Edukasion iti Wikiquote (iti Ingles)


text:
VIGAN CITY – Kinuna ti bise mayor ditoy siudad nga inikkanen ti sangguniang panlungsod ti mayor iti otoridad a sumrek iti katulagan iti maysa a kompania ti ekolohia mainaig iti pannakaipasdek ti biomass power plant iti siudad.
Kinuna ni Vice Mayor Franz Ranches a nangipasa ti sangguniang panlungsod iti resolusion a mangited ken ni Mayor Eva Marie S. Medina iti otoridad a sumrek iti katulagan iti Pacific Ecology mainaig iti pannakabangon ti maysa a planta babaen ti build-operate-transfer scheme.
Iti feasibility study nga insayangkat ti Pacific Ecology mainaig iti maipasdek a biomass power plant, viable ti nasao a proyekto a manamnama a mangpataud iti nalaklaka a koriente para kadagiti agnaed ditoy siudad.
Iti babaen ti BOT scheme, ipatakder ti Pacific Ecology ti planta nga awan ti gastuen ti city government, patarayenna ti nasao a planta iti mapagtutulagan a tawen a kapautna santo maipaima iti gobierno ti siudad ditoy.
Kinuna ni Ranches a maysa laeng nga addang ti pannakaited iti mayora ti otoridad a sumrek iti katulagan iti Pacific Ecology iti nawatiwat a proseso para iti pannakaipasdek ti biomass power plant.
Innayon ni Ranches a maidatagto pay ti katulagan iti National Economic Development Authority para iti pannakaadalna.
Inyunay-unay ni Ranches a nupay awan ti magasto ti city government iti pannakaipatakder ti nasao a planta, responsibilidadna ti pannakaited iti lote a pakaipatakderan ti planta ken iti assurance ti pannakapaadda dagiti raw materials a kasapulan ti planta para iti operasionna.
Kinuna ti bise mayor a no maipasdek ti biomass power plant ditoy siudad, manamnama ti nalaklaka nga elektrisidad para kadagiti agindeg iti Vigan City ken kaparangetna nga il-ili.#


text:
Daniw para iti kabsat a pinatay ti bileg
Duapulon a tawen ita a sardam. Ditoy a naibisibis ti daram. Nakikammaysa dagiti asugmo kadagiti naganus a bulong ti tabako. Kalaegan itan nga aruyotan dagiti tedted ti idatonko a kandela. No koma laeng agkalaegan met ti lagip. No koma laeng kas ti sugat, agpiglat. Anansa ta agsubli ita ti bursi, dumegdeggang ita ti dara ti lagip. Piman, addaka ngata koma a kaduak nga agtaltalaytay iti tambak ti bisin. Addaka koma ngata a kaduak a makitagtagay iti rigat wenno kakinkinnatawak no padpadasenta nga iwallages ti puon dagitoy a kinakurapay a nariinganta. Daniel Nesperos, 22 Nov 2014, iti kabsat. Manipud iti FB-na.
No comments:
Subscribe to: Post Comments (Atom)


text:
STO. DOMINGO, Ilocos Sur – Awan ti paltog no di balbala a kaadduanna ti naiputoken ti nasukainan dagiti polis iti pagtaengan ti maysa nga agnaed iti Barangay Paguraper ditoy nga ili.
Ngem umdasen daytoy tapno makasuan ni Rodolfo Patubo y Cafugaoan, 56, ken residente iti nadakamat a barangay iti panaglabsing iti RA 10591 wenno iti Comprehensive Firearms and Ammunition Regulation Act.
Idi agsapa ti Pebrero 1, inwayat dagiti nagtipon a kameng ti CIDG Ilocos Sur, ISPPSC, PIB ken Sto. Domingo Police Station ti panagsukisok iti balay ni Patubo babaen ti bileg ti search warrant nga inyisio ni Judge Rapheil F. Alzate ti Regional Trial Court, Branch 24, Cabugao.
Iti nasao a panagsukisok, nakakumpiska dagiti polis iti uppat a bala para iti caliber M14; 5 a kapsula para cal. M14; 3 kapsula para caliber 30 (Carbine); maysa a kapsula para caliber 5.56; 2 kapsula para caliber 9MM; 3 magazine assembly para M14; ken maysa a magazine assembly para M16.
Naiwayat ti panagsukisok iti imatang da Barangay Kagawad Marso C. Tagudar ken Barangay Kagawad Mario T. Pablo.
Naipan ti suspek ken dagiti nakumpiska iti balayna iti Ilocos Sur CIDG Office, Camp Presidente Elpidio Quirino, Bulag, Bantay, Ilocos Sur para iti dokumentasion ken disposision.
Iti pannakaisurat daytoy, maisagsagana metten para iti inquest proceedings ti kaso a panaglabsing iti RA 10591 maikontra ken ni Patubo.#


text:
VIGAN CITY – Napusek ti Vigan City Convention Center iti panagpabuya ni nalatak nga artista ti pelikula ken telebision Sarah Geronimo idi rabii ti Mayo 3, kaaldawan ti panagpiesta daytoy siudad.
Gapu iti kaadu dagiti tattao, nagpaikabil ti city government iti dakkel nga screen iti sikigan ti nasao a convention center tapno maakomodar dagiti reprep nga agraem iti nalatak nga actress-singer a saan a nakastrek iti pagkonbensionan.
Who’s who iti gimong dagiti timmabuno iti nasao a concert a pakairamanan dagiti opisial ti Vigan City nga indauluan ni Mayor Eva Marie S. Medina, Cong. ti 1st District ti Ilocos Sur Ryan Luis Singson ken ti kaingungotna, ni dati a Cong. Ronald Singson, Caoayan Mayor Germelina Singson-Goulart, Sta. Catalina Mayor Carlos Asuncion, ken dagiti personalidad iti nangato a gimong ditoy probinsia.
Sakbay ti panagpabuya ni Geronimo, ginetteng da Medina, Vice Mayor Lourdes Baquiran, ken dagiti konsehal ti Vigan City, ti laso kas pormal a pannakainagurar ti Vigan City Convention Center.#


text:
STO. DOMINGO, Ilocos Sur – Maysa a baro ti natiliwan iti paltog bayat ti panaginumna iti maysa a videoke bar iti tiendaan publiko ditoy.
Natiliw ti polis iti ikut ni Faustino Tabin, 24, residente iti Barangay Bacunero, ditoy nga ili, ti maysa a 9mm cal. pistol nga addaan iti magasin ken 4 a bala bayat ti kaaddana iti maysa a paginuman iti maikadua a kadsaaran ti tiendaan publiko ditoy.
Inwayat dagiti polis ti operasion kalpasan ti pannakaawatda iti tip nga adda lalaki a nakasabbikel iti paltog nga umin-inom iti nasao a videoke bar.
Maisagsaganan ti kaso nga illegal possession of firearms ken ammunition maikontra ken ni Tabin.#


text:
Restorasion ti Meiji
Ti Meiji a Panangipulang (明治維新 Meiji Ishin), naamammuan pay a kas ti Meiji Ishin, Rebolusion, Reporma wenno Panagpabaro, ket isu dagidi nagsisinnarunuan ti paspasamak a nangipulang ti imperial a panagturay ti Hapon idi 1868 babaen ni Emperador Meiji. Dagiti gandat ti naipulang a gobierno ket naiyebkas idi babaen ti baro nga emperador iti Sapata ti Dokumento ti Linteg. Ti Panangipulang ket nangiturongan kadagit adu a panagbalbaliw ti politikal ken soosial nga estruktura ti Hapon, ken naisangadpa ti naladaw nga Edo paset ti panawen (kankanayon a tinawtawagan ti Naladaw a Shogunato ti Tokugawa) ken ti rugi ti Meiji a paset ti panawen. Ti paset ti panawen ket gimmay-at manipud idi 1868 aginggana idi 1912 ken isu idi ti akinrebbeng ti pannkagteng ti moderno a a pagilian ti Hapon idi nasap a a maika-12 a siglo.


text:
Tuesday, September 26, 2017
RANGTAY BALLIGI ITI BRGY. ALINA-AY, NAINAGORASIONAN BABAEN ITI PAGWADAN KEN DATI A CONGRESSMAN
Cabugao, Ilocos Sur – Naaramid ti Blessing & Inauguration ti naipasdek a baro a rangtay a mamagkamang iti Poblasion iti pito a barangay iti daya ti ili a kas iti Barangay Alina-ay; Brgy. Sisim, Brgy. Catucdaan, Brgy. Cael-layan, Brgy. Brgy. Maradodon; Brgy. Turod Patac ken ti Barangay Aragan.
Binayabay ken kadua ni Mayor Josh Edward S. Cobangbang ni Former Congressman Ronald V. Singson a nanggetteng ti ribbon ken kangrunaan a nasangaili iti nasao nga inauguration ceremonies.
Naisaruno ti pannakaidaton ti Kararag babaen ken ni Rev. Fr. Felix A. Costales iti imatang dagiti sangaili, Opisiales ti Barangay ken iti Ili kasta metten dagiti lumugar iti Barangay Alina-ay sa binendisionan ti Padi iti stretch ti baro a rangtay.
Naaramid ti Ababa a programa iti sirok ti kaykayo iti amiananen ti baro a rangtay.
Kalpasan a makanta ti Pambansang Awit ken iti Cabugao Hymn, linuktan ni SBM Danny Q. Gazmen ti Programa. Kimmablaaw ken nagyaman ti Konsehal ket bininsana ti pateg iti pannakaipasdek ti baro a rangtay babaen iti panangirubuat da Former Congressman Ronald V. Singson ken ni Former Mayor Edgardo “Ediboy” S. Cobangbang, Jr. iti napalabas nga administrasionda. Iti adu a dekada a nairubuat iti pannakaitrabaho ti baro ken kongkreto a rangtay ket nairugi ken naileppas met laengen iti las-ud ti panagtakem ni Mayor Josh Edward S. Cobangbang.
Simmaganad ti panagsarita ni Brgy. Aragan Punong Barangay Modesto P. Ronque. Apaman a nakakablaaw ken nagyaman ket bininsana ti pakasaritaan ti daan a rangtay nga uray pay iti adu a termino a panagkapitanna ket saan a napabaro ti nadakamat a rangtay ket eksakto iti naipanagan babaen iti Resolusion-da iti Konseho Munisipal iti naipanagan a "Rangtay Balligi" ta napagballigian dagiti pannubok ket nagbalin a Rangtay Balligi iti naganen iti dati a Quezon-Alina-ay Bridge. Innayon ni Kapitan Ronque a mataginayon daytoy a batonlagip a gapuanan iti maysa a nakapatpateg a gayyem dagiti umili ti Cabugao nga isu ni Former Congressman Ronald V. Singson agraman ni Former Mayor Edgardo "Ediboy" S. Cobangbang ta iti pannakaibanag ti dakkel a pundo a nagun-od ti ili ket naaramid a naiserbi para iti pagimbagan ken pagnam-ayan dagiti umili ken aminen a dumalan kadaytoy a kabarbaro a rangtay iti Brgy. Alina-ay.
Iti panagsarita ni Diputado Ronald V. Singson, kunana a saan a mauma a mangay-ayat ti ili a Cabugao isu nga impanna ditoy ti umdas a gatad iti panagtakemna a nakabuklan ti dakkel a proyekto a nagnaminganda kadagiti Taga-Cabugao iiti liderato ni Former Mayor Edgardo “Ediboy” S. Cobangbang, Jr.
Ket nagbukel dayta a proyekto nga isu daytoy ita a mainagoraran a Rangtay Balligi iti Brgy. Alina-ay, Cabugao, Ilocos Sur iti kaaldawan ti Setiembre 26, 2017.
Naudi a nag-Mensahe ni Mayor Josh Edward S. Cobangbang ket kunana a nakapatpateg daytoy a nabangon a proyekto ta adu ti mabenepisiaran. Pinagyamanan ti Ama ti Ili iti lungalong ni Nag-Diputado Ronald V. Singson ken ni Nag-Mayor Ediboy Cobangbang, Jr. ta inrubuatda daytoy a nakadakdakkel iti iyegna a pagnam-ayan dagiti umili ti Cabugao, Ilocos Sur ken iti sapasap a dumalan. Innayon pay ni Mayor Josh Edward a maysa a mapagwadan a Congressman ni Nag-Diputado Ronald V. Singson ta un-unaenna iti pagsayaatan ti kaaduan.
Nakipaset dagiti Kapitanes ti barangay; lumugar iti Barangay Ali-naay ken dagiti kabangibangna a mabenepisiaran; dagiti kameng ti Konseho Munisipal nga isuda SBM Danny Q. Gazmen; SBM Dr. Jemaima S. Tan-Yee; SBM Josefina S. Vallejo; SBM Atty. Randy Baniaga G. Kinaud; ABC President Thaddeus U. Soller; Former Mayor Edgardo “Ediboy” S. Cobangbang, Jr. ken ni Municipal Engineer Crescencio Marcos C. Formoso. Kasta metten dagiti taga-Media. # (Web In-Action)
Posted by Bayan ng Cabugao, Ilocos Sur at 3:14 PM
Subscribe to: Post Comments (Atom)


text:
Hania, baka mapukaw iti mapa ti Santa, Ilocos Sur!
Maysa kadagiti pagdandanagan ni Mayor Jayjay Bueno ket ti panagpukaw iti mapa ti municipalidad ti Santa, Ilocos Sur.
Daytoy ket gapu met laengen iti nakaro nga erosion a mapaspasamak iti ilida nangruna no tiempo ti panagbabagyo ken panaglalayus.
“Ti pagbutbutngak la unay ket ti panagpukaw ti ilimi.” Kinuna ti Mayor.
Kinuna ni Mayor Bueno a tallo puersa ti aglawlaw ti mangliplipit ita ti Santa; daytoy ket ti South China Sea, ti danum iti Abra River ken ti layus nga aggapu iti kabanbantayan.
“Daytoy ti pakaigapgapuan iti agtultuloy a panagkissay iti land area.”
Iti tinawen, ti estimate loss iti land area ti ili ket 10 agingga 20 feet, no napigpigsa ti bagyo, dakdakkel met ti makissay iti land area ti Santa.
Pakairamanan kadagiti apektado a barangay ti Abra river ket ti Basug, Cabangaran ken Manueva. Ti sigud ket kilometro ti kaadayona iti Abra river ngem itan ket awanen dagiti sumagmamano a balbalay ken kataltalunan.
“Adda laengen iti 97 feet ti kaasidegna iti national highway manipud iti nagreggaay a pasetna.” Innayonna
Idi nadamag no ania ti maysa kadagiti pagbutbutnganna a mapasamak no saan nga insigida a mataming daytoy, sinungbatanna nga amangan no agpukawto ti Santa.
“Santa would cease to exists as a municipality… no more source of livelihood for the people of Santa… and no Santa to speak of… mawawala na ang identity ng mga tao dito!”
Itay nabiit, binisita da DPWH secretary Victor Domingo ken Deputy Eric Singson ti Santa tapno personal a makita ti solusion iti agregreggaay a paset ti national highway iti Magsaysay. Binisitada pay ti dandanin a malukatan a kabarbaro a Banaoang Bridge.


text:
Komentario ni Eden A. Alviar
(Umuna iti dua a paset)
PANNAKAISAAD iti akem dagiti mabutosan nga opisial ti gobierno nga awanan ti mandato dagiti kaaduan a botante, ken pannakapukawen ti pateg ken kaipapanan dagiti partido iti politika. Dagitoy ti dakes nga epekto ti pannakaadaptar ti multi-party system iti eleksion iti Pilipinas kas sagudayen ti 1987 Constitution.
Iti kaadu dagiti partido iti politika nga addaan kadagiti impataray wenno induronda a kandidato, mabingbingay ti butosan dagiti botante ket agresulta daytoy iti panangabak ti kaaduan ti botos uray no bassit laeng ti kadagupanda.
Nangrugi a naadaptar ti multi-party system idi 1992 National and Local Election, umuna a panagpipili kalpasan ti 1987 Constitution. Iti dayta nga eleksion a nabukel dagiti nagadu a partido-politikal dagti kandidato a para presidente. Nagbabalubal idi da House Speaker Ramon Mitra Jr. ti Laban ng Demokatikong Pilipino, Senate President Jovito Salonga ti Liberal Party, negosiante nga Eduardo Cojuangco ti coalition ti Nationalist People’s Coalition – Partido ng Masang Pilipino, Mirriam Defensor Santiago ti People’s Reform Party, ken sigud a First Lady Imelda Marcos ti Kilusang Bagong Lipunan, Bise Pres. Salvador Laurel ti Nacionalista Party, sigud a Hen. Fidel Ramos ti Lakas ng EDSA – National Union of Christian Democrats – United Muslim Democrats of the Philippines.
Iti dayta nga eleksion, nangabak ni Ramos iti laksid a kabukbukel ti partido a Lakas – NUCD – UMDP gapu ta isuna ti kandidato ti administrasion daydi Presidente Corazon Aquino. Kabukbukel laeng idi ti partido ni Hen. Ramos kalpasan ti pannakaabakna ti nominasion dagiti delegado ti kombension ti LDP a nangabakan ni Mitra. Agdama met idi ni Santiago a kameng ti kabinete ni Pres. Aquino, ket binukelna ni PRP. Nagkadua met ti kabangbangon nga NPC ni Cojuangco, ken ti PMP ni Sen. Joseph Estrada.
Napinget idi ti risiris iti dayta nga eleksion ket bassit laeng ti baet dagiti kadagupan ti botos da Ramos, Santiago, Cojuangco, Mitra, Marcos, Salonga ken Laurel. Nangabak met ni Estrada a Bise Presidente. Naibilang ni Ramos a minority president ta ad-adu nga amang ti kadagupan dagiti botos dagiti nakabalubalna a kandidato ngem ti nagun-odna a botos. Uray no kasta, saan a lapped dayta iti nasamay a panagserbina a presidente ta kabayatan ti terminona ket simmayaat ti ekonomia ti pagilian, ken naawagan pay ti Tiger Economy iti Asia, ngem nasalaw ti krisis ti ekonomia iti sangalubongan.
Idi 1998 National and Local Elections, aglaplapusanan ti nangitarayan ni Bise Pres. Joseph Estrada ti PMP ken ni Speaker Jose de Venecia ti Lakas – NUCD – UMDP, ngem nangabak a Bise Pres. ni Sen. Gloria Macapagal Arroyo. Siam dagiti nagbabalubal a para presidente iti dayta nga eleksion pakairamanan pay da Raul Roco ti Aksion Demokratiko Party, Emilio Osmeña ti Lapian Manggagawa, Mayor Alfredo Lim ti LP, Renato de Villa ti Reporma Party, Miriam Defensor Santiago ti PRP, Juan Ponce Enrile kas Independent, ken Santiago Dumlao ti Movement for National Change.
(Adda tuloyna)


text:
SAN JUAN, Ilocos Sur – Kinuna ti maysa nga opisial ti National Nutrition Council a dakkel ti maaramidan ti programa ti gobierno probinsial a back to basics iti pannakatagiben ti salun-at dagiti agindeg kasta met a masursuruan dagiti mannalon nga agsubli iti nakainsigudan a wagas ti panagtalon.
“Nagpintas la unay ti nagbalinan ti dati a nagkalaeganen a daga iti ili a San Juan nga ita ket maysan a nalangto a demofarm a pakakitaan iti agduduma a klase ti nateng ken dingnguen,” kinuna ni Asec. Maria-Bernardita Flores, Executive Director ti National Nutrition Council.
Bimmisita dagiti kameng ti NNC manipud iti agduduma a rehion iti sibubukel a pagilian iti demo farm ditoy itay nabiit.
Kabayatanna, kas paset ti programa ti gobierno probinsial a mangpaadu iti maapit iti talon ditoy probinsia, naiwaras iti maysa a grupo dagiti mannalon dagiti sinaksako nga organiko a ganagan ken ramit-talon iti simple a seremonia a naangay iti provincial capitol idi Mayo 29.
Inyawat ni Gov. Deogracias Victor “DV” Savellano ti 100 a sako ti organiko a ganagan, 50 a sako ti inorganiko a ganagan, ken 10 a water pumps ken generators kadagiti kameng ti Ilocos Sur Seed Growers tapno matulongan dagiti mannalon iti probinsia a mangpaadu iti apitda.
Kinuna ni Agapito Tacata, presidente ti Ilocos Sur Seed Growers Association, a dakkel ti maksay iti gastosenda dagiti inwaras ti gobierno probinsial a ganagan ken ramit-talon a makatulong kadakuada iti panagpatanorda kadagiti nasayaat a bukel a para bin-i.#


text:
Tandubas, Tawi-Tawi
Ti Tandubas ket maysa a maika-2 a klase nga ili iti probinsia ti Tawi-Tawi iti Filipinas.
Dagiti baranggay[urnosen | urnosen ti taudan]
Ti Tandubas ket nabingbingay a politikal kadagiti 20 a barbaranggay.[2]
- Baliungan
- Kakoong
- Kepeng
- Lahay-lahay
- Naungan
- Sallangan
- Sapa
- Silantup
- Tapian
- Tongbangkaw
- Tangngah (Tangngah Ungus Matata)
- Ballak
- Butun
- Himbah
- Kalang-kalang
- Salamat
- Sibakloon
- Tandubato
- Tapian Sukah
- Taruk
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Tawi-Tawi". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Tawi-Tawi". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)